הוועדה המשותפת לוועדת הכלכלה ולוועדת הכנסת לדיון בהצעת חוק התקשורת (בזק ושידורים תיקון - אסדרת ערוצים ייעודיים), כנסת 20, פרוטוקול מספר 1, 2017-12-28 15:00

יואב קיש: שלום לכולם, אחר צהריים טובים.

יואב קיש: אני שמח שכולנו התכנסנו פה היום.

יואב קיש: הייתה לנו אתמול החלטה על הקמת הוועדה מאוחר בלילה אחרי לילה מעניין במליאה, ניסינו לתת לכם התראה מוקדמת עם איזה שהיא הזמנה, שהסתבר שעד שלא מקימים את הוועדה לא ניתן, אז שלחנו שוב.

יואב קיש: אני שמח לראות שאנשים הגיעו.

יואב קיש: אני רוצה להגיד בכל מקרה, רק למען הסר ספק, היום אנחנו בעיקר לשמוע את האנשים.

יואב קיש: גם ביום ראשון נמשיך לשמוע וכל מי שרוצה ידבר ונשמע את כולם ורק אחרי שנשמע את כולם באמת נתכנס ונקדם את הליך החקיקה.

יואב קיש: אנחנו מתחילים צעד ראשון בנושא אסדרת הרגולציה של שוק השידורים.

יואב קיש: כולם מכירים את הדוח הידוע בשם ועדת פילבר, דוח שנעשה וריכז הרבה מאוד חומר עם הרבה מאוד עבודה ולצערי הוא גם לא היה דוח הראשון בעניין, אבל לא הגיע להשלמת חקיקה דרך הבית הזה.

יואב קיש: אנחנו יודעים שמצב שוק התקשורת, והטלוויזיה בעיקר, סובל מעודף רגולציה ולא רק עודף רגולציה, גם רגולציה מאוד מיושנת, כאשר אנחנו רוצים ושואפים לשחרר את זה כדי ששוק התקשורת יהיה כמה שיותר חופשי.

יואב קיש: בנימה אישית אני אספר לכם שאחרי שהלכנו לישון, מתי, איתן?

יואב קיש: שלוש בבוקר, משהו כזה?

יואב קיש: קמתי בשבע בבוקר ונסעתי לעשות טיפול שורש.

יואב קיש: אז אני אחרי טיפול שורש.

יואב קיש: למה אני מספר את זה?

יואב קיש: כי לצערי החוק הזה לא יהיה טיפול שורש, הוא יהיה יותר עזרה ראשונה.

יואב קיש: את טיפול השורש אנחנו נעשה עם המשרד ואיוב יוביל, אני מניח, בחקיקה ממשלתית מסודרת את כל הנושא של מסקנות ועדת פילבר.

יואב קיש: אנחנו באמת מטפלים בחקיקה פרטית שהוגשה על ידי חברת הכנסת שרן השכל בגיבוי ותמיכת המשרד.

יואב קיש: אני רוצה להגיד למשרד, ואני קופץ רגע, אני מודה ומעריך מאוד את הנכונות לעזור ואת שיתוף הפעולה באמת בחקיקה הזו מהיום הראשון שאנחנו מקדמים את הנושא הזה של טיפול והסדרת הערוצים הייעודיים.

יואב קיש: אתמול כשעליתי למליאה, אני רוצה להדגיש, אמרתי ייעודיים, עם ע', ולא יהודיים למי שבטעות שמע ואז אמרו לי 'היית צריך שאיתן כבל ינהל את זה'.

איוב קרא: אי אפשר שיהיה, יש הערוץ הערבי.

יואב קיש: בדיוק, יש ערוץ ערבי.

יואב קיש: אז מדובר על ייעודיים.

יואב קיש: יש לנו מספר ערוצים כאלה, כמובן כולם מכירים ואנחנו רוצים את הנושא הזה, בעצם דרך החקיקה הפרטית הזו לטפל בעניין הזה.

יואב קיש: המטרה היא חד משמעית להוריד את החסמים, לייצר תחרות ולהגדיל את הפוטנציאל בערוצים.

יואב קיש: מתווה החקיקה בכללותו צריך לאפשר ולעודד כניסת בעלי רישיונות נוספים.

יואב קיש: אנחנו נמצאים בשוק תקשורת שעבר טלטלה קשה.

יואב קיש: אני מדבר בכלל על השוק המסחרי.

יואב קיש: הפיצול של ערוץ 2, תנועת האפיקים, כל הדברים האלה, אנחנו באמת נמצאים קצת אחרי הזעזוע הראשוני, אבל הכול עדיין עוד טרי לכולם.

יואב קיש: הנושא של הסרת מגבלות רגולטוריות לטובת בעלי רישיון קיימים זה משהו שבאמת נבחן אותו ונראה איך אנחנו יכולים לעשות אותו בהסכמה גם בוועדה הזו.

יואב קיש: בסוף, אנחנו עושים את זה בשביל טובת האזרחים.

יואב קיש: האזרחים רוצים גיוון, רוצים תחרות ורוצים ריבוי ערוצים, אנחנו עדיין לא שם, אנחנו מתקדמים לשם וחלק מהרפורמה שלנו זה המהלך שנוביל בוועדה הזו.

יואב קיש: אני רוצה להודות ליושב ראש ועדת הכלכלה, חברי חבר הכנסת איתן כבל, על הסכמתך לפעילות בוועדה המשותפת הזו ושהסכמת להעניק לי את השרביט וההובלה בעניין הזה.

יואב קיש: אני רוצה להודות לשר איוב קרא, שהוא גם חבר יקר שלי, שבזמן קצר הצליח להסתער על כל האתגרים והשדרות המרכזיות של המשרד ולהוביל שינויים משמעותיים ולהוביל את אופן החשיבה בדרכו.

יואב קיש: אני רוצה להודות לחברת הכנסת שרן השכל, שיזמה את הצעת החוק הפרטית שאנחנו מתחילים לעבוד איתה.

יואב קיש: אני אומר פה כבר שיהיו בה הרבה מאוד שינויים, הרחבות ועוגנים, אבל היא בהחלט הניחה את היסודות הרעיוניים והמרכזיים לחקיקה הזו.

יואב קיש: אי אפשר לא להגיד מילה על הדחיפות של החקיקה.

יואב קיש: אנחנו למעשה החלטנו לא לחכות למהלך שהיה אמור להיות בהובלת המשרד בחוק ההסדרים ולטפל בנושא הזה של הערוצים הייעודיים בגלל נושא הדחיפות, זה המשבר שראינו שמתפתח בערוץ 20.

יואב קיש: אני רוצה להבהיר, כמובן שזו לא חקיקה רק לערוץ 20, זה לכל הערוצים הייעודיים, אבל מכיוון שערוץ 20 בסיטואציה שאם אנחנו לא נפעל מהר יהיו פה מהלכים שאולי לא נוכל לתקן אותם וחשוב לנו הגיוון ואנחנו רוצים את כל הערוצים הייעודיים שיעבדו ויצליחו, אז בפירוש אנחנו רואים חשיבות ללוחות הזמנים הנוכחיים.

יואב קיש: אנחנו נעשה מהבית הזה את כל המאמץ כדי להשלים את המהלך במהירות האפשרית.

יואב קיש: בעבודת הוועדה אנחנו נשלב בין הדחיפות שהמציאות הטילה עלינו לבין החשיבות הגדולה והאידיאולוגיה והשינוי המשמעותי והיסודי והרציני שבכוונתנו להוביל.

יואב קיש: אני מעביר את רשות הדיבור לשר התקשורת, חבר הכנסת איוב קרא, בבקשה.

איוב קרא: תודה.

איוב קרא: אדוני היושב ראש, חבריי חברי הכנסת, זה לא חוכמה לבוא לפני הציבור ולעשות מה שהוא אוהב כדי לקבל כפיים, סוערות או פחות, החוכמה היא ללכת למהפכות שמיטיבות גם אם לפעמים זה לא נראה כל כך פופולרי.

איוב קרא: שוק התקשורת זכה להרבה דוחות והרבה חוקים, לפעמים הם יושמו, לפעמים הם לא יושמו, אבל רוב הזמן הדברים החשובים לא יצאו אל הפועל מהרבה סיבות, כולם במגירות ואני הגעתי למשרד הזה ואמרתי שאני הולך לכיוון של פתיחת השוק, הפסקת הרגולציה על השוק הזה וזה דבר שנמצא בקונצנזוס כמעט ברחוב הישראלי ומחייב כי אין ברירה.

איוב קרא: חוקים שהיו בשנות ה-90 לא מתאימים היום, הטכנולוגיה השתנתה, הדברים השתנו.

איוב קרא: ואני רוצה לומר לכם שאנחנו עובדים מזה תקופה להביא למהפכה שחלק קורא לה כבר 'מהפכת קרא', שהיא מדברת על פתיחת שוק התקשורת ושוק התקשורת המסחרי בעצם לתחרות חופשית בכל מובן המילה.

איוב קרא: אנחנו רוצים ובסופו של דבר השאיפה היא להביא למצב של מינימום רגולציה, זה הקו, ובלי שום התנצלות.

איוב קרא: אני רוצה את זה, זה בראשי מהיום הראשון, כי הפתיחות היא דבר מחייב, כך העולם מתנהל.

איוב קרא: אני רוצה יותר מזה לומר לכם שכרגע נמצא פה מנכ"ל משרד התקשורת שעושה עבודה גדולה יחד עם היועצת המשפטית, הם מכינים את כל המהפכה הזאת לחוק ההסדרים ואנחנו בעזרת ה' נצא לזה.

איוב קרא: זה דבר שהיה צריך להיעשות לפני עשרות שנים, כי לא מתאים מה שהיה עד היום, כולל רגולציית מינימום, כמו שאמרתי, פיקוח על ספקי תוכן ופתיחת הערוצים המסחריים, למצב שתהיה אפילו אפשרות למשקיע זר להשקיע בישראל.

איוב קרא: אני אומר לכם, חופש הביטוי קיבל היום מכה קשה.

איוב קרא: זה היה יום שחור כשבע

איוב קרא: צם הרגולציה, שאני מדבר עליה, מנעה מערוץ להמשיך לקבל אפשרות לשדר לקהל שלו, לציבור שנהנה ממנו.

איוב קרא: הרגולציה הזאת חייבת להיפסק, כולל במחיר של לפזר את המועצות הללו, כפי שנמצא בדוחות שונים.

איוב קרא: אני לא נרתע ואני לא אעשה חשבון, טובת הציבור תעמוד לנגד עיניי בכל מחיר.

איוב קרא: ואני מודה ליושב ראש הוועדה, יואב, וגם לאיתן כבל, שהם כרגע מובילים את הנושא הזה של הערוצים הייעודיים שהתחיל בהצעת חוק מאוד חשובה, פרטית, של שרן, שאנחנו מתבססים עליה בנושא של הערוצים הייעודיים, כדי לתת להם פתרון.

איוב קרא: אבל זה לא יסתיים שם, בעצם אני רוצה לתת את חופש הביטוי לכל מי שרוצה.

איוב קרא: לא נעצור.

איוב קרא: חוץ מדברים אלמנטריים של הסתה, טרור, פורנוגרפיה, דברים שנקבע אותם, בעצם לא רוצה רגולציה על שוק התקשורת.

איוב קרא: מספיק, זה כבר עבר את כל גבול הטעם הטוב והרגולציה כבר חונקת את כל הערוצים, גם המסחריים, גם הייעודיים, בכל מיני דרישות מתעללים בהם וההתעללות הזאת צריכה באמת להיפסק.

איוב קרא: אני מודה לכם שבאתם היום להיות חלק בימים הקרובים כדי לצאת לדרך ולשלוח את הסנונית הראשונה.

איוב קרא: אין דרך חזרה.

איוב קרא: אנחנו נביא מהר לבשורה טובה, גם לערוץ 20, אבל לא פחות לערוץ הערבי, הלא TV, גם לערוץ 24 ניוז וגם לערוץ 9.

איוב קרא: גם אם צריך עוד ערוצים, הידברות ולא יודע, הכול ייפתח.

איוב קרא: לא יהיה בעל בית, לא אני ולא אף אחד.

איוב קרא: כולם יזכו לחופש ביטוי, אין הבדל בין שום ערוץ לערוץ.

איוב קרא: המטרה שכולם יחיו, תהיה תחרות על הצרכן, שזה הצופה, ומי שיעשה פייק ניוז לא יקבל את הצופים, מי שיהיו לו שלטים יותר, פיפסים יותר, הוא יהיה הערוץ המוביל, זה שם המשחק.

איוב קרא: אני שוב מודה לאיתן כבל, ליואב, שמוביל את זה, ולשרן ולכל חברי הכנסת.

איוב קרא: בואו נשלב ידיים, זו מהפכה אמיתית, מחייבת, לא פוליטיקה, לא כלום, וללכת לדרך שמדינת ישראל תזכה סוף סוף לבשורה טובה בתקשורת.

איוב קרא: תודה, אדוני.

יואב קיש: תודה רבה.

יואב קיש: אני רוצה להגיד לך באמת שאני מאוד שמח לשמוע את הדברים שאתה אומר ואנחנו בפירוש ניקח וניישם בחקיקה הזו את רוח הדברים ככל שאנחנו יכולים להקטין את עומס החקיקה על שוק הטלוויזיה בישראל, ובוודאי בנושא הערוץ הייעודי, וזה אני אומר, איתן, אם נראה שיש דברים שחורגים מהערוצים הייעודיים אז כמובן שאנחנו נעשה את זה יחד, בהובלתך ובהסכמתך.

יואב קיש: חברים, אני רוצה להעביר את הבמה לחבר הכנסת איתן כבל.

יואב קיש: רק מילה אחת לפני, כל מי שרוצה לדבר נא להביא פתק שיגיע למנהלת הוועדה שנוכל לרשום אותו בסדר מסודר.

יואב קיש: הישיבה הבאה, אנחנו נוציא זימון מסודר, ביום ראשון ב-10:00 בבוקר.

יואב קיש: יצא כבר, אז אני רק אומר את זה לפרוטוקול ונא להעביר פתקים כדי שנוכל לרשום אתכם לסדר הדיבור.

יואב קיש: חבר הכנסת איתן כבל, בבקשה.

איתן כבל: תודה, תודה, אדוני השר, אני אשתדל להיות קצר למרות שזה קשה לי.

איתן כבל: ברשותכם, כך, אני רוצה כדי להבהיר למה התכנסנו כאן, כדי שלא ייווצר המצב ששרן תגיד, 'מתי כתבתי את החוק הזה?

איתן כבל: ' זאת אומרת שלא יהיה מצב כזה, אז אני רוצה להזכיר למה התכנסנו.

איתן כבל: הסיפור המרכזי, ונשים אותו על השולחן, הוא הצלת ערוץ 20 בראש ובראשונה.

איתן כבל: בשביל זה הדחיפות.

איתן כבל: אני אומר את הדברים כמי שחושב שצריך לעשות את הכול כדי להציל את ערוץ 20.

איתן כבל: בעת הזו יש ערוצים ייעודיים נוספים שצריך לתת להם באותו זמן את הרוח הגבית, אבל אני כבר מזהיר, אני אומר את זה לך, אדוני השר, אני אומר לך, אדוני היושב ראש, כמי שבאמת נתן לך את זכות ההובלה מכל הלב, שלא נמצא את עצמנו יוצאים מחוץ לאטמוספרה, דהיינו שפתאום כל עניין הופך להיות קשור לערוץ 20.

איתן כבל: הצלת ערוץ 20 כדי שערוץ לא ייסגר בישראל, כן, להתחיל ליצור איזו מפלצת?

איתן כבל: לא.

איתן כבל: אני גם ער לעובדה, ואנחנו גם נראה את זה, יש הרי מסביב, כל אלה שנמצאים פה, הם לא כולם בדיוק מתכתבים עם ערוץ 20 ועם ערוץ 24, 9, הערוץ הערבי, יש גם את הנשרים, אלה שבאים לראות מה הערוצים הייעודיים מקבלים, כדי לראות מה הם יכולים להרוויח מהסיטואציה.

איתן כבל: וזה בסדר, זה לגיטימי, כל מה שאני אומר כאן, חברים, ואני אומר בעיקר לכם, לך, אדוני היושב ראש, מוטלת על כתפיך משימה כפולה, גם לעזור באמת, כדי שנצליח להציל את ערוץ 20, בכנות, ביושר, ומצד שני שלא נצא מהגבולות שתחמנו לעצמנו.

איתן כבל: אני רק רוצה לומר לך, אדוני השר, בעניין הרגולציה.

איתן כבל: חוק הרישיונות, מי שהניח אותו ראשון, הייתה לי הזכות להיות זה שהניח יחד עם הנשיא דהיום, אבל אתה יודע, מרוב שאנחנו רוצים לשבור את הרגולציה כל הזמן, וגם אני, בסוף זה מניח את כל המשימה לפתחם של הערוצים.

איתן כבל: כשהייתי איש צעיר, אמרתי כשהובא ערוץ 10 לראשונה, שאם הוא לא יידע להתמודד ולדאוג לעצמו הוא יהיה כאן שנה אחר שנה.

איתן כבל: אני אומר את זה גם עכשיו לכם, לפרוטוקול, לא ערוץ 20, לא ערוץ 24 ולא הערוץ הערבי ולא ערוץ 9, אם הם לא יידעו בראש ובראשונה מעבר למה שניתן להם להתמודד נכון עם המציאות הלא פשוטה של עולם התקשורת, לא יעזור להם שום ביטול רגולציה.

איתן כבל: אני רוצה שאנחנו גם נדע את הדברים האלה.

איתן כבל: זה לא פשוט כל כך.

איתן כבל: ואני חוזר ומסכם, אנחנו נרצה לראות את הצעת החוק, אני עדיין ברגע זה, איך אומרים?

איתן כבל: אנחנו דנים בשמועות.

יואב קיש: תכל'ס אין עוד משהו ש - - -

איתן כבל: וזה בסדר, אבל אני רוצה שנדע ואני חוזר ואומר, אני איתך, איתכם בכל הכוח, וכל מי שניסה להגיד, 'איתן כבל?

איתן כבל: ' אני לא שם.

איתן כבל: במה שתלוי בי אעשה הכול כדי שערוץ 20, 24 ואחרים לא יגיעו למצב של פשיטת רגל רק בגלל רגולציה, אבל יחד עם זאת, אדוני השר, אתה יודע, אתה כבר הכתרת את זה כרפורמת קרא, שלא לומר מהפכת קרא.

איתן כבל: ואני אומר את זה כדי שנתכונן כמו שצריך לעניין הזה.

איתן כבל: זה לא הזמן למהפכה, זה טיפול, הגדרת את זה יפה.

איוב קרא: זו סנונית הראשונה להביא מהפכה.

איתן כבל: אבל אתה יודע, כשיש סנונית ראשונה פתאום אתה רואה להקה.

איתן כבל: אני רק, אדוני השר - - -

יואב קיש: אמרת מהפכת קרא, אז יש לי חבר שאמר, זה לא קרה ואם קרה אז מה קרה?

איתן כבל: אז אני אומר את הדברים בחברות, שהדברים ייעשו כמו שצריך, אנחנו פה כדי לתת את המענה ואני פה כדי לעזור לכם, תודה.

יואב קיש: איתן, תודה רבה.

יואב קיש: אני רוצה להגיד רגע לגבי מה שהערת ואני קראתי לזה עזרה ראשונה ולא טיפול שורש, אבל אני אגיד לך מה הכוונה שלי בערוץ הייעודי וכשאנחנו אומרים כולם ערוץ ערבי או ערוץ רוסי, זו לא השפה הנכונה שצריך להגיד, אלא אנחנו מדברים על ערוץ בשפה הערבית וערוץ בשפה הרוסית.

יואב קיש: אני אומר את זה לפרוטוקול.

איתן כבל: נכון, אדוני צודק.

יואב קיש: אבל אני אומר מבחינת הערוצים הייעודיים, אנחנו קודם כל רוצים לשנות את הנושא של זיכיון ולהעביר את זה לרישיונות, זה דבר אחד שיוסדר, כדי לחסוך את ההתדיינות השנתית ואת אי היכולת כל שנה - - - אתה מכיר.

יואב קיש: להוריד את הרגולציה ולהוריד את כל החסמים שנובעים מהרגולציה וכמובן גם לאפשר שידורי חדשות בצורה מוסדרת ומוקפדת, עם כל הנהלים, אבל זה השילוב לאותם ערוצים ייעודיים.

איתן כבל: נגיע לזה ונראה מה - - -

יואב קיש: אני יודע, אני אומר שזה בגדול.

איתן כבל: אני לא יודע להתייחס לזה לפני ש - - -

יואב קיש: בסדר, ברור.

יואב קיש: אבל אני אומר את זה פה, כי זו הטקסטורה של מה שאנחנו נוביל בעניין הזה.

איתן כבל: אין ערוץ חרדי עם פנים מטושטשות?

יואב קיש: איתן, אני רוצה להגיד פה עוד משהו וגם זה חשוב לי.

יואב קיש: אם נגיע, איתן, ופה אני אומר לך, אם נשמע מהשחקנים האחרים דברים שאנחנו נחשוב בקונצנזוס - - -

איתן כבל: זה ברור לי.

יואב קיש: בדיוק.

יואב קיש: אני לא מוגבל רק לעניין הזה, אני כן מוגבל לקונצנזוס בעניין הזה.

איתן כבל: אני מבין, רק אני אומר, חברים, תזכרו, להישאר בתוך האטמוספרה, שלא יהיה לנו לחץ חמצן.

יואב קיש: זה ברור, שאף אחד לא יעלה למקפצה, כמו שאומרים.

יואב קיש: כי אף אחד לא יהיה שם.

איתן כבל: בדיוק, אני מדבר בעברית מאוד ברורה.

יואב קיש: תודה רבה.

יואב קיש: אני עובר ליוזמת החוק, שרן השכל, בבקשה.

שרן השכל: אני רוצה קודם כל להתחיל בתודה לשר איוב קרא.

שרן השכל: איתן, כמו שאתה אמרת כבר שנים שמגיעים אליך כל פעם ערוץ תקשורת עם דבר כזה או אחר וזה בגלל שיש כשלים אדירים בשוק התקשורת בגלל עודף רגולציה ועודף בירוקרטיה ופיקוח שלא מצליח וזה עובר משר לשר וסוף כל סוף השר איוב קרא החליט לקחת את זה באמת לידיים, לשנות את החקיקה, ליישם דברים שמגיעים מתוך דוח מומו פילבר, באומץ רב, כי הרבה שרי תקשורת לפני כן - - -

איתן כבל: קוראים לו דוח מומו פילבר?

שרן השכל: דוח פילבר.

שרן השכל: אפשר גם לתת למי שבעצם - - -

איוב קרא: היו כמה שרים לפניי וזה נשאר במגרה, אתה יודע.

איתן כבל: אני חושב שזה שלך היום, עזוב.

שרן השכל: זה באומץ רב ששר תקשורת מגיע ובאמת בא ונלחם בכל הכשלים שהתנהלו לאורך השנים.

שרן השכל: אז אני רוצה להודות לך, קודם כל, איוב.

שרן השכל: יואב, גם לך מגיעה תודה רבה, שבאמת בעת כזו של משבר, כשמסתובבת איזה שהיא עננה, שערוץ תקשורת במדינת ישראל עלול להיסגר, לקחת את הנושא לידיים ובאמת בשיתוף פעולה אתה עוזר להוביל את התיקון הזה ולשנות אותו על מנת לבוא ולפתוח את שוק התקשורת בישראל ולדאוג שערוץ תקשורת במדינה הזו לא ייסגר, לא תחת המשמרת שלנו.

שרן השכל: וכמובן לידידי איתן כבל, תודה רבה גם על ההצטרפות ועל שיתוף הפעולה.

שרן השכל: יצא לנו לדבר לא מעט - - -

איתן כבל: - - - ענף הדבוראים?

שרן השכל: כן, הגיע הזמן, אחרי שנתיים.

שרן השכל: מועצה מועצה, אתה רואה?

איתן כבל: זה ערוץ מיוחד.

יעקב אשר: זה ערוץ בלי עקיצות.

שרן השכל: כמו שיואב הסביר, שוק התקשורת היום הוא סבוך, הוא מורכב, יש עודף רגולציה, עודף בירוקרטיה, פיקוח.

שרן השכל: מה שנאמר לפני כן, אפילו על שידור חדשות.

שרן השכל: חדשות הן דבר חשוב מדי כדי שאנחנו, הממשלה, תבוא ותחליט ותשלוט במי וכיצד וכמה ולמה.

שרן השכל: יותר מכך, הרגולטור למעשה נכשל בעצם במתן רישיון לשידור חדשות.

שרן השכל: הוא אמור לנהל את הרגולציה, זה למעשה מראה על כישלון אחד מני רבים שנמצאים בתוך הרגולציה שקיימת היום.

שרן השכל: אנחנו מדברים פה על ערוצים ייעודיים.

שרן השכל: ערוצים ייעודיים זה איזה שהוא משהו שמדינת ישראל המציאה, זה לא קיים בשום מקום אחר בעולם ולכן חשוב לבוא ולהעביר את זה למעשה מהעולם, להעביר את זה למין ערוץ מסחרי מתפתח או איזה שהוא משהו בתחום הזה על מנת שיבוא ויעמוד בסטנדרטים מסוימים שהוא יוכל להתקיים גם כן.

שרן השכל: ואני מבינה גם את הכאב של הערוצים המסחריים הגדולים, כן, בגלל הרגולציה והבירוקרטיה העודפת הם מתחילים, כל אחד ממינוס, כמה?

שרן השכל: 220 מיליון שקל בגלל שהרגולציה מכריחה אותם לעשות תכנים מסוימים.

שרן השכל: תחשבו מה זה, 660 מיליון שקל שמכל הפרסום הם מקבלים מיליארד שקל.

שרן השכל: מה זה משאיר להם אחרי זה לתכנים?

שרן השכל: לכן ההבנה הזו של הכשלים והבעיות והבירוקרטיה ועל כך שלמה ערוצים למעשה לא מצליחים לשרוד.

שרן השכל: זה בידיים שלנו, אנחנו יכולים לפתור את זה, וכמו ששר התקשורת איוב קרא אמר, זו סנונית ראשונה וזה צעד ראשון במהלך לשחרר את שוק התקשורת על מנת שיהיה יותר חופש ביטוי, על מנת שיהיה יותר מגוון של דעות, על מנת שכולם יוכלו לשרוד ועל מנת שנוכל להמשיך ליצור, ליצור גם טלוויזיה ישראלית במיטבה שלאחר מכן אנחנו רואים שגם נמכרת בכל העולם, אפילו בנטפליקס.

שרן השכל: אני רוצה להודות כמובן לכל האנשים שהגיעו לפה היום, אני רוצה לתת תודה מיוחדת גם לארגון זכות הציבור לדעת שגם סייע לנו בתהליך ההגשה, החקיקה וכו' וכמובן לכל מי שהגיע היום ולכל חברי הכנסת שהגיעו לפה על מנת לבוא, להשמיע קול, להתערב ולבוא ולשחרר את השוק וכמובן לכל האנשים שיושבים פה מסביב לשולחן.

שרן השכל: חשוב לנו לבוא לשמוע את עמדתכם ואת דעתכם ולשם כך אנחנו מקיימים את הדיונים הללו.

שרן השכל: תודה רבה.

יואב קיש: תודה רבה לשרן.

יואב קיש: אנחנו מתחילים את רצף הדיון.

יואב קיש: אני אומר לחברי הכנסת, למרות שבחקיקה בדרך כלל קודם אנחנו חברי הכנסת, כן חשוב לי לשמוע קצת, אז אני אגוון, אנחנו נשמע חלק וחלק.

דב חנין: - - - לך השבוע אחרי הקריאה השנייה והשלישית.

יואב קיש: לפני זה אני נותן ליועצת המשפטית של הוועדה, אתי בנדלר, בבקשה.

<אתי בנדלר: כן, בקצרה מאוד.

<אתי בנדלר: מאחר שכפי שאמר יושב ראש ועדת הכלכלה, חבר הכנסת איתן כבל, דנים כאן בשמועות ולא בנוסח כי אכן בפני הוועדה מונח הנוסח הראשון של הצעת החוק שהניחה שרן השכל, אבל מדובר באסדרה יותר רחבה ויותר כוללת לגבי הערוצים הייעודיים.

<אתי בנדלר: אני רוצה להבהיר לכולם שהישיבה הזאת נועדה לשמיעת עמדות באופן כללי בקשר לנושא הזה, אבל בפני הוועדה יונח נוסח לדיון ובעת הדיון ובנוסח כמובן תינתן רשות דיבור לכל מי שיבקש זאת לצורך הערות לנוסח עצמו והנוסח יהיה בפני חברי הכנסת, בפני המוזמנים, בפני כל מי שירצה לעיין בו, לפחות 24 שעות לפני מועד הדיון שבו יתחילו לדון בהצעת הנוסח.

<אתי בנדלר: כך שתנוח דעתכם, מה שנקרא.

יואב קיש: אני רוצה להגיד שאחד הדברים שיהיה לנו פה בוועדה זה המתח בין הדחיפות, ודיברנו על הסיבה לדחיפות, לבין באמת העובדה שלצערי אין לנו היום ברגע זה, נכון לרגע זה, נוסח שאנחנו יכולים לדבר עליו.

יעקב אשר: מי מכין?

יואב קיש: אני רוצה להגיד שני דברים לגבי זה.

יואב קיש: ראשית את העקרונות, אני אפילו אמרתי גם במהלך הדיון, ושוחחתי עליהם גם עם חברת הכנסת שרן השכל, גם עם השר כמובן, גם עם היועצת המשפטית.

יואב קיש: איתן, אתה צודק, אנחנו עוד לא הספקנו לשבת לדבר וזה עליי, מה שנקרא, בטירוף של כל אתמול - - -

איתן כבל: הפעם זה לא יקרה לי.

יואב קיש: דב, אני יכול להגיד לך דבר אחד, לא יודע כמה אתה מכיר אותי, איתי זה לא עובד ככה.

יואב קיש: איתן מכיר אותי ואני חושב שאתה יכול לדעת את זה.

יואב קיש: מי שתעזור לנו ותוביל, ותיכף אם תרצי לדבר, דנה, היועצת המשפטית של משרד התקשורת - - -

איתן כבל: ברוכה הבאה בצל קורתנו.

יואב קיש: את רוצה להגיד כמה מילים?

<דנה נויפלד: אני רק אגיד, בעקבות הנחיה של השר אנחנו מכינים הצעה.

<דנה נויפלד: כמו שהשר אמר, השר אימץ את ההמלצה של ועדת פילבר והוסיף עליהם עוד, אלה כבר לא רק המלצות ועדת פילבר, אלא כבר, כמו שהשר אמר - - -

איתן כבל: אמרתי, אני קורא מחשבות.

<קריאה: זה אמיתי, זה לא - - -

<אתי בנדלר: פילבר פלוס פלוס פלוס.

<דנה נויפלד: פילבר פלוס, זה עכשיו כבר מהפכת קרא.

יואב קיש: איתן, באנו לעבוד.

<דנה נויפלד: זה משהו חדש.

איתן כבל: קודמיכם היו בטלנים לאללה.

יואב קיש: אתה לא יודע את זה, זה או שאנחנו הורגים את הדמוקרטיה, או שאתם בטלנים.

איתן כבל: אני פה איתך.

<דנה נויפלד: כמו שהציג השר, אנחנו ניקח את החלק הרלוונטי שרלוונטי לדיונים עכשיו, שזה העניין של שידור - - -

<אתי בנדלר: את החלק הרלוונטי בלבד.

<דנה נויפלד: את החלק הרלוונטי בלבד שהוא נוגע לערוצים המסחריים ואותו נביא בפני הוועדה.

<אתי בנדלר: לערוצים הייעודיים.

<דנה נויפלד: לא, אני לא טעיתי, אלה ערוצים ייעודיים, אבל הם הופכים להיות ערוצים מסחריים.

יואב קיש: מסחרי קטן, מה שנקרא.

<קריאה: שהפכו להיות מסחריים, זה השם החדש שלהם.

<דנה נויפלד: בדיוק.

<דנה נויפלד: ואת זה אנחנו נביא בפני הוועדה בתחילת שבוע הבא.

יואב קיש: תודה.

יואב קיש: אז אנחנו כמובן נעשה עבודה משותפת.

יואב קיש: בסוף, אני אומר את זה כבר - - -

איתן כבל: לא לעבוד בשבת.

יואב קיש: אף אחד לא עובד בשבת.

יואב קיש: אני יכול להגיד לך עוד דבר, איתן, שאנחנו עובדים בשיתוף פעולה מלא עם משרד התקשורת, אבל בסופו של דבר כמובן שחברי הוועדה ובהתייעצות פה וכולל כל מה שנשמע מהציבור ישפיע על החקיקה והנוסח, אבל כמו שאמרת, זה יהווה תשתית שאיתה אנחנו נתחיל להתקדם.

יואב קיש: תודה.

יואב קיש: אני אתחיל לעשות את הפינג פונג שדיברתי ונמצא איתנו פה את מנכ"ל ערוץ 20, שכי פרנץ, בבקשה.

יואב קיש: אתם רוצים מישהו אחר מטעמכם?

יואב קיש: מי שתגידו.

<שכי פרנץ: אמיר אבגי.

<אמיר אבגי: שלום לכולם.

<אמיר אבגי: אני אמיר אבגי, מגיש תכנית 'היום הזה' בערוץ 20.

<אמיר אבגי: הגעתי לערוץ 20 לפני חצי שנה, אחרי שמדינת ישראל פיטרה אותי פעם אחת מרשות השידור, אני מקווה שהיא לא תפטר אותי בפעם השנייה באמצעות רגולציה גם מערוץ 20.

איתן כבל: אם זה לא המדינה תפטר אותך, בכל מקרה.

יואב קיש: אם יהיה פעם שלישית נדאג לגלידה.

<אמיר אבגי: לא, באמצעות הרגולציה, הזרוע הארוכה של המדינה.

<אמיר אבגי: אני מאוד מתחבר לדברים שאמר קודם השר קרא, למילה אחת בולטת ביחס לערוץ 20 וזה התעללות.

<אמיר אבגי: זה מה שהערוץ הזה עובר בעצם מאז שהוא קיבל את הרישיון, פשוט התעללות.

<אמיר אבגי: אנחנו מצויים היום שנה בדיוק אחרי שמועצת הכבלים והלוויין, אני לא רואה פה את יושבת הראש, אבל שנה בדיוק אחרי שמועצת הכבלים והלוויין אישרה לערוץ 20 שידורי חדשות וגם שנה אחרי הערוץ עדיין בהתדיינות ארוכה מאוד על עוד ועוד סעיפים שמוגשים לנו פעם אחר פעם והדבר הזה לא יוצא אל הפועל.

<אמיר אבגי: אני עצמי התגייסתי לערוץ 20 במטרה ליישם את ההחלטה הזו של מועצת הכבלים והלוויין לפני שנה שיהיו שידורי חדשות.

<אמיר אבגי: בינתיים כאמור אנחנו מצויים במצב של התעללות שהביא אותנו לנקודה בלתי אפשרית להמשך הפעילות של הערוץ.

<אמיר אבגי: אנחנו חושבים ששידורי חדשות במסגרת מה שמוגדר כרגע כערוץ המורשת זה עוגן שהוא מאוד מאוד חשוב.

דב חנין: זה מה שביקש הערוץ והוא קיבל, הוא ביקש להיות ערוץ מורשת.

יואב קיש: דב, יהיה הרבה זמן לשאלות, אבל תן לו להגיד את דברו.

<אמיר אבגי: לא, זה בסדר.

<אמיר אבגי: גם בתוך ערוץ מורשת - - -

יואב קיש: שנייה, אני מבקש מחברי הכנסת.

יואב קיש: אני מבין שיש הרבה שאלות, אבל - - -

דב חנין: לא, הוא אומר מה שקרוי ערוץ מורשת.

דב חנין: זה מה שביקשו.

יואב קיש: בסדר, אבל תן לו לדבר.

יואב קיש: אני מאשר כל שאלה שישנה שנייה אחרי שהוא יסיים.

יואב קיש: גם יש את המנכ"ל, לא בטוח שאמיר זה הכתובת.

יואב קיש: תן לו לדבר, בסופו של דבר אני חושב שהוא מדבר מדם ליבו ותן לו לדבר ולא להפריע.

<אמיר אבגי: אם אדוני מכיר את המכרז של ערוץ המורשת, יש שם אפשרות מובנית בתוך המכרז, מלכתחילה, לשידורים של חדשות, ושוב, אני מחזיר את כולם להחלטה של מועצת הכבלים והלוויין מה-22 בדצמבר 2016, שמאפשרת לערוץ 20 לשדר חדשות.

<אמיר אבגי: זה שיושבת ראש מועצת הכבלים והלוויין עולה השבוע לראיון ברדיו וחוזרת פעם אחרי פעם על שקר, פשוט שקר, זאת המילה, שלא ניתן לערוץ 20 אישור לשדר חדשות, אז זאת ההגדרה לפחות מבחינתי.

<אמיר אבגי: לעניין המורשת.

<אמיר אבגי: אני מגיש תכנית אקטואליה, אני מניח שבמועצת הכבלים והלוויין היא מוגדרת כתכנית שהיא לא מקובלת על מועצת הכבלים והלוויין, אבל אני רוצה לתת לכם רשימה של נושאים שאנחנו מרבים לעסוק בהם בתכנית שלי.

<אמיר אבגי: פרשת ילדי תימן, אין תכנית טלוויזיה שעסקה בפרשת ילדי תימן בחצי השנה האחרונה מאז שהתכנית שלי באוויר, שעסקה בפרשת ילדי תימן יותר מהתכנית שלי 'היום הזה'.

איתן כבל: שרינה מצליח לא תשמע אותך.

<אמיר אבגי: לא, אני נותן את כל הקרדיט לרינה, אני מדבר מבחינת נפח של שידור, ראיונות עם חוקרים, הליווי של המחאה.

<אמיר אבגי: אם הייתה פה חברת הכנסת נורית קורן, כמה פעמים היא התארחה, מעקב קבוע אחרי מה שמתרחש אצלה, אצלנו בתכנית כמעט ערב אחרי ערב.

יואב קיש: אצלה בוועדה אתה מתכוון.

<אמיר אבגי: לא, גם אצלנו בתכנית.

<אמיר אבגי: השסע העדתי בישראל, לענייני מזרחים ואשכנזים מקבל ביטוי מאוד בולט אצלי בתכנית, ליווי שלנו של הקהילות בעולם, אירועים אנטישמיים.

<אמיר אבגי: כמה פעמים אנחנו באמצעות הסקייפ מראיינים קהילות יהודיות ברחבי העולם.

<אמיר אבגי: כל הדברים האלה מקבלים ביטוי בתוך תכנית האקטואליה, כי אנחנו באמת קשורים קשר עמוק מאוד, חבר הכנסת דב חנין, לעניין המורשת ואנחנו נותנים לו ביטוי גם באמצעים הקיימים שלנו כרגע, במסגרת הזאת, כשאנחנו מבקשים כאמור לשנות אותה.

<אמיר אבגי: הליווי שלנו של משפחות שכולות.

<אמיר אבגי: אנחנו חושבים שענייני המשפחות השכולות, ענייני הטרור בכלל, הם חלק ממציאות החיים שלנו כחברה ישראלית והסיקור של החברה הישראלית, אני רואה בהם חלק בלתי נפרד מערוץ מורשת.

<אמיר אבגי: אגב, בהקשר הזה אני רוצה לומר לפרוטוקול שעניין אחת ההפרות שבה הואשם ערוץ 20, אתם יודעים מהו?

<אמיר אבגי: ששידרנו תמונות מהרצח במתחם שרונה בתל אביב.

<אמיר אבגי: על כך מועצת הכבלים והלוויין חושבת שערוץ 20 צריך לקחת ממנו את רישיון השידור שלו.

<אמיר אבגי: כשאנחנו מדברים על פיגוע שמתרחש קילומטר וחצי מהאולפן שלנו בזמן שאנחנו משדרים בשידור חי את תכנית 'הפטריוטים', מצפים מאיתנו להתעלם לחלוטין מהעובדה שקילומטר מאיתנו נטבחים ברגע זה יהודים, פשוט להתעלם מזה.

<אמיר אבגי: על העניין הזה ששידרנו משם תמונות מועצת הכבלים והלוויין פתחה בהליך של הפרה כלפי ערוץ 20.

<אמיר אבגי: עוד תרחיב היועצת המשפטית של הערוץ בענייני הרגולציה, אבל נקודה אחת שהיא מאוד בולטת, על אותה אכיפה, נוקדנית אנחנו קוראים לה, כלפי ערוץ 20, שלא לומר אכיפה נקמנית, אז בחודש יולי השנה אומרת ד"ר יפעת בן חי שגב, 'אף ערוץ לא עומד במחויבות, לחלט ערבויות לערוצים שלא מחזיקים את הראש מעל המים זה לא הפתרון'.

<אמיר אבגי: את זה היא אמרה במסגרת כתבה שעסקה בעיקר בערוץ בשפה הערבית, הלא TV, אבל חודשיים לאחר מכן מה קרה?

<אמיר אבגי: חילוט ערבויות כלפי ערוץ 20.

<אמיר אבגי: יש מדיניות אחת שהיא כלפי הערוצים הייעודיים האחרים ויש מדיניות אחרים שהיא כלפי ערוץ 20.

יואב קיש: לא, זה לא יהיה.

יואב קיש: בחוק הזה חד משמעית זה יהיה לכולם ולא תהיה פה אפליה ואנחנו מדברים על זה כקטגוריה.

יואב קיש: ברור שהמשבר של ערוץ 20 מניע פה את הליכי החקיקה המהירים, חד וחלק, זה ברור, אבל אני אומר לך בצורה הכי ברורה, אתם תקבלו, ערוץ 20, הלָא ו-9 ו-24 וגם אולי מתישהו ערוץ חדשות שאמור להיות בקטגוריה הזו, יקבלו יחס שווה וחקיקה שווה.

<אמיר אבגי: אדוני היושב ראש, עוד משפט אחד.

דב חנין: אתה כבר מסכם את הדיון?

יואב קיש: לא, אני רק אומר עיקרון שאני לא אזוז ממנו.

שרן השכל: שוויון בין כל הערוצים, דב.

דב חנין: אני בעד שוויון, השאלה היא, המילה שוויון, צריך לנתח אותה.

דב חנין: בסדר, נגיע לזה.

יואב קיש: בסדר, אנחנו דיברנו על עיקרון.

<אמיר אבגי: אדוני היושב ראש, עוד מילה אחת בעניין השיח הדמוקרטי במדינת ישראל וחלקו של ערוץ 20 בתוך התמונה הזאת כמובן.

<אמיר אבגי: באתי לערוץ 20 אחרי עשר שנים ברשות השידור, אני מכיר את התקשורת הישראלית היטב, לא ראיתי מקום שנותן ביטוי ומיישם את הערך החשוב הזה של הדמוקרטיה בשידורים שלו כמו בערוץ 20, שבפאנל של 'הפטריוטים' אצלנו יושבים שניים, מה שמוגדר מצד שמאל ושניים מצד ימין.

<אמיר אבגי: זה ביטוי אמיתי, זה דבר שלא רואים בערוצים האחרים, זה איזון זו דמוקרטיה.

<אמיר אבגי: ואנחנו מאוד מקווים שכל הדברים האלה יקבלו ביטוי בסופו של דבר בחוק שהוועדה הזו תיישם.

איתן כבל: רק אני, ברשותך, אגיד רק מילה.

איתן כבל: יש גם טענות לכך שיש סתימת פיות בערוץ, אנחנו גם נדבר עליהן.

איתן כבל: לא שאני זה שצריך להכריע בשאלות האלה, אבל אני גם אשמח שכשנגיע - - - זה לא מה שיקדם, אבל חשוב, אתה יודע, שגם הדברים האלה ייאמרו.

יואב קיש: אני מודה שאני לא שמעתי, אבל אתה יותר קרוב ממני לדברים האלה.

איתן כבל: לא, פשוט, אתה מבין, הם בגובה שלי.

<אמיר אבגי: הוא התכוון שסותמים את הפה של הערוץ.

<אמיר אבגי: כן, זה קרה.

איתן כבל: לא, אני רוצה להזכיר - - -

<אמיר אבגי: את הפה של ערוץ 20 סותמים.

איתן כבל: אבל, החבר אבגי, אני פה למה?

איתן כבל: שמעת אותי או שהייתה ירידת שמיעה כשדיברתי?

איתן כבל: אני אמרתי דברים בצורה ברורה, חד משמעית, אבל יחד עם זאת צריך להניח את הדברים בצורה סדורה, גם אמירות שנשמעות על ידי מי שעבדו בתוך ה - - - ואני אעשה את כל אשר נדרש כדי שלא תיסגרו, אבל בואו נשים גם את הדברים כמו ש - - -

יואב קיש: אבל, איתן, אנחנו לא עכשיו - - -

איתן כבל: אמרתי, בגלל זה אני - - -

יואב קיש: זה לא הנושא של החקיקה שלנו.

יואב קיש: יש לך ועדה שלמה שלך שאתה יכול לעשות איתה דיונים על מה שאתה רוצה, דווקא בחוק שלי אתה נכנס?

איתן כבל: לא, ההיפך, אני פשוט התכתבתי איתו.

יואב קיש: אה, אם זה נושא שהוא כבר זה, אני בהחלט - - -

איתן כבל: הוא אמר את העניין של סתימת פיות וזה.

יואב קיש: הבנתי, התכתבתם, אז בסדר, מאה אחוז.

<אמיר אבגי: אם מישהו חושב שלערוץ 20 אין תפקיד מאוד מאוד חשוב בשינוי השיח הדמוקרטי במדינת ישראל, עד כדי כך, כן, עד כדי כך, אז - - -

יואב קיש: אבל הנה, אומר לך חבר הכנסת איתן כבל, הוא אמר את זה בדבריו ואני חושב בהוגנות רבה אפילו.

איתן כבל: אני ברור.

איתן כבל: לא יבקשו ממני גם להגיד את זה בתימנית עכשיו.

<אמיר אבגי: חבל.

יואב קיש: בבקשה, חבר הכנסת אמיר אוחנה.

אמיר אוחנה: תודה לך, אדוני היושב ראש.

אמיר אוחנה: יש אנשים, אני יודע את זה, שמדירים את רגליהם באופן עקרוני מערוץ 20 ומסרבים להתראיין לערוץ 20.

אמיר אוחנה: אני מקווה שאלה לא אותם אנשים שאומרים לך שיש סתימת פיות בערוץ 20.

איתן כבל: לא, לא, אתה צריך לראות את האנשים האלה, הם מדירים את עצמם ממני.

אמיר אוחנה: אדוני היושב ראש, אנחנו למעשה קיימנו דיון מאוד דומה בתחילת השבוע בוועדת הכנסת, דיון על רגולציה חכמה, ואני רואה את הדיון הזה כדיון המשך, אז יישר כוח, כל הכבוד.

אמיר אוחנה: יישר כוח גם לשר שהשר קרא אכן בא כדי לשנות ואנחנו מחזקים את ידיך ומקווים שזה אכן יקרה.

אמיר אוחנה: וכמובן לחברתי, שרן השכל, שפועלת באמת כדי להסיר כמה שאפשר רגולציה, בירוקרטיה, רעות חולות שאנחנו רואים אותן במדינה שלנו, כדי לאפשר חיים כמה שיותר קלים.

אמיר אוחנה: אני נשארתי כאן, אדוני, במיוחד אחרי, כמו שאמרתם, כמה ימים לא פשוטים שעברו פה בכנסת, כי היה חשוב לי לומר את הדברים הבאים.

אמיר אוחנה: יכול להיות שערוץ 20 לא מתפאר ברייטינג מרקיע שחקים, אבל מה קרה לוולטר?

אמיר אוחנה: מה קרה ל'אינני מסכים עם דבריך, אבל אני איהרג על זכותך לומר אותם'?

אמיר אוחנה: למרות שהוא לא מתהדר ברייטינג מרקיע שחקים, אני חושב שזה לא רק עניין של כמות, אלא גם עניין של איכות.

אמיר אוחנה: אלה שצופים, אלה שרואים את ערוץ 20, הם גרעין קשה של אידיאולוגים.

אמיר אוחנה: אנשים לא צופים בערוץ 20 סתם כדי להעביר את הזמן בין ארוחת הערב למטלות היום יום כשברקע שיחות חולין.

אמיר אוחנה: האנשים שצופים בערוץ 20 הם אנשים שאכפת להם, שאכפת להם מהמקום הזה שבו אנחנו חיים, שאכפת להם מהמדינה, שנמאס להם מתיווך בלתי הוגן של האירועים המתחוללים בתוכנו ומסביבנו ושרוצים גם הם להשמיע את קולם ושלא יבטלו אותם כאספסוף, כעדר של בהמות מלחכות גש וגבבה ולא כצ'חצ'חים ולא כמנשקי מזוזות וקמעות.

אמיר אוחנה: אנחנו לא מבקשים, כמו אנשי השמאל בעבר ולפעמים גם בהווה, בלעדיות על המרחב הציבורי.

אמיר אוחנה: לא, אנחנו לא סוגרים ערוצים, אנחנו לא סוגרים עיתונים, אדרבא, שייפתחו חדשים, שתהיה תחרות על דעת הקהל, אנחנו לא מבקשים למחוק אחרים, אנחנו מבקשים ודורשים שיהיה איזון - - -

דב חנין: השרה רגב יודעת ש - - -

אמיר אוחנה: שיהיה מגוון, דב חנין, שיהיה חופש.

אמיר אוחנה: חופש אנחנו רוצים - - -

יואב קיש: דב, זכות הדיבור שלך אחרי זה.

יואב קיש: אנחנו לא מחפשים לעשות פה - - -

דב חנין: לא, אני באתי לשמוע.

אמיר אוחנה: חיכינו, רבותיי - - -

דב חנין: אני - - - לצמא במדבר, בעד מגוון, בעד חופש.

אמיר אוחנה: טוב, אז עכשיו אני מבין איך אני צריך להתנהג בזמן דבריך, מאה אחוז.

אמיר אוחנה: חיכינו זמן רב מדי לערוץ כמו ערוץ 20, שמשמיע קול רם וברור בעד הציונות, בעד מדינת ישראל ועם ישראל ונגד תעשיית הדכדוך והמרמור מכדי שניתן לו להיסגר.

אמיר אוחנה: אני אומר את זה, אני חושב, בשם כל החברים כאן, ערוץ 20 לא ייסגר, נקודה.

יואב קיש: תודה רבה.

יואב קיש: יש לנו פה מערוץ 24, יש פה מישהו מקשת שרוצה לדבר?

יואב קיש: רשום לי עורכת דין נגה רובינשטיין, מייצגת את רשת, קשת וערוץ 10?

<נגה רובינשטיין: בשם הערוצים המסחריים.

יואב קיש: אז בואו נשמע, בבקשה.

יואב קיש: גם ערוץ 24 בגלל קשת, או שלא?

<נגה רובינשטיין: לא, הערוצים המסחריים.

יואב קיש: יש פה מ-24?

<קריאה: זה המסחריים והמתפתחים.

יואב קיש: זה המפותחים.

<נגה רובינשטיין: לא, עד שזה יקרה ממילא הזיכיון שלהם יפוג אז זה לא משנה.

<נגה רובינשטיין: אנחנו כאן בגלל סיבה אחת.

<נגה רובינשטיין: אנחנו מודים לכם שאנחנו יכולים לדבר כאן, אנחנו מבינים את המצוקה של ערוץ 20, אנחנו לא חושבים שלא צריך לסייע לערוץ 20, אנחנו חושבים שהערוצים צריכים להמשיך ולהתקיים בישראל.

יואב קיש: לא רק 20, דרך אגב, כל הייעודיים.

יואב קיש: אנחנו מדברים פה - - -

<נגה רובינשטיין: לא, כל הייעודיים זה לא רלוונטי, כי ממילא השניים האחרים, זיכיונם פג בשנה הבאה, אז אנחנו מדברים כאן על ערוץ 20.

יואב קיש: לא, אבל אחד הדברים שאנחנו נעשה פה זה באמת להוסיף את זה לרישיון וזה לא לא רלוונטי.

יואב קיש: אני אומר את זה בכוונה, זה מאוד רלוונטי כי אנחנו בפירוש באסדרה של הדבר הזה מדברים על לעבור מזיכיון לרישיון.

<נגה רובינשטיין: בסדר.

<נגה רובינשטיין: אני רוצה רק להסביר למה אנחנו מבינים את הצורך של ערוץ 20, כי אנחנו כולנו באותה סירה.

<נגה רובינשטיין: אנחנו כולנו חיים מאותו מקום, אנחנו כולנו חיים מפרסומות.

<נגה רובינשטיין: זאת סירה אחת והחורים שבסירה הזאת, בשוק שלא צומח ולא מתפתח, אלה חורים שאליהם נכנסים הרבה יותר מים, לערוצים המסחריים מאשר לכל ערוץ אחר, למה?

<נגה רובינשטיין: כי הערוצים המסחריים מוציאים יותר, אז הם גם מפסידים היום יותר.

<נגה רובינשטיין: בלי להיכנס למספרים, הרי מובן לכם מאליו שערוץ מסחרי מפסיד כל יום הרבה יותר מכל ערוץ אחר ולכן במובן המטפורי כמובן, כשערוצים מדממים לא צריך להבחין בין דם לדם ואפשר לדבר על עזרה ראשונה, אבל אני לא מכירה עולם משפטי וגם עולם במציאות שבו יש כמה גורמים שמדממים ואתה עוזר רק לגורם אחד ואתה אומר על השני, 'אני אתייחס אליו מאוחר יותר.

<נגה רובינשטיין: זה בסדר, אל תדאגי, אני מכיר בצורך שלך, אבל אני - - -

שרן השכל: אבל אני אומרת לך שיש כבר חקיקה בדרך, גם השר - - -

<נגה רובינשטיין: הדרך לא תעזור, הדרך, אנחנו לא - - -

<אילאיל לבנת: הדרך הזו, רק 2011 - - -

יואב קיש: סליחה, קודם כל מי הגברת?

<אילאיל לבנת: היועצת המשפטית של רשת, אילאיל.

יואב קיש: אני אתן לך אחר כך, את גם תדברי.

<אילאיל לבנת: מאה אחוז.

<נגה רובינשטיין: אני מבינה לגמרי ואני בטוחה באמת שזאת כוונתכם, אבל הצעת החוק הזאת שתגיע, היא תיקח חודשים, אנחנו מכירים את ההליכים האלה של חוק ההסדרים, אתם יודעים איך היא נכנסת, אנחנו לא יודעים איך היא תצא.

<נגה רובינשטיין: בסופו של דבר אם מה שייצא מההליך כאן וזה מה שאני מבינה ממה שקורה, כי אלה נשרים ואלה דבורים ואלה בזים ואלה נחליאלים, אם מה שייצא זה שעוזרים לערוץ אחד, שקשה לו ואולי צריך לעזור לו, אבל לא עוזרים לאחרים, וכולם חיים מאותה כמות מוגבלת של מזון, אז האחרים ייפגעו יותר.

<נגה רובינשטיין: בלי טיפול של כל הערוצים המסחריים בהצעת החוק הזאת שלך את גזרת את דינם של הערוצים המסחריים כי את משנה את כללי המשחק.

<נגה רובינשטיין: בסוף זה מגרש אחד.

<נגה רובינשטיין: הייתי שמחה להגיד שערוץ 20 וכל הערוצים האחרים במגרשים אחרים, אבל זה לא נכון, אנחנו כולנו חיים מאותה מסגרת מאוד מצומצמת ואני לא רוצה להיכנס כאן - - -

יואב קיש: סליחה, אני אגיד לך דבר אחד, אני מבין שגם את מדברת מדם ליבכם, בתור מייצגת, ואני מבין גם שזה לא סוד, במיוחד עם הפיצול ושוק התקשורת והטלוויזיה והתחרות מפייסבוק וגוגל, יש אלף ואחד דברים שאנחנו מכירים היטב.

יואב קיש: בעניין הזה, אני רק רוצה לעשות סדר וגם הייתה לי שיחה קצרה עם היועצת המשפטית בנושא וחשוב לי שתביני את זה, החוק הזה מדבר על האסדרה של הערוצים הייעודיים.

יואב קיש: אם אנחנו, אני אומר לך את זה, ופה אולי אפילו יש בינינו קצת חילוקי דעות, אם אנחנו נהיה בהסכמה מלאה אני בהחלט שוקל גם עם השר וגם בהסכמה של הוועדה, לבוא ולעשות מהלכים שיהיו גם - - - היועצת מסתכלת עליי, עוד רגע היא אוכלת אותי.

<אתי בנדלר: אני תיכף אגיד את מה שיש לי לומר על זה.

יואב קיש: כן, אבל אני אומר לך, אנחנו כמחוקקים, אם יהיה קונצנזוס ואני ארגיש שיש תמיכה מלאה אני בהחלט אשקול ללכת לכיוון הזה, אבל זה לא חלק מהחוק ובעניין הזה אני אומר לך בצורה הכי ברורה, את צריכה גם להבין את זה.

<נגה רובינשטיין: אני מבינה.

יואב קיש: זאת אומרת אם נצליח לייצר סיטואציה שהמשרד מאמין במדיניות מסוימת וחברי הוועדה תומכים במדיניות המסוימת אז אנחנו נלך איתה.

יואב קיש: אם לא, אז אנחנו נישאר ממוקדים - - -

<נגה רובינשטיין: אני מבינה, בדיוק לזה אני מכוונת.

<נגה רובינשטיין: הרי לא מתייחסת עכשיו למה בדיוק מפריע בחוק כי אנחנו לא יודעים וזה גם לא משנה, כי המסגרת היא מסגרת ברורה, אבל מה שאני מכוונת אליו, זה שתגיד לי אם יש הסכמה ואם ככה ואם ככה, אבל אם לא, מה שיצרתם כאן זה מציאות שהיא לחלוטין לא שוויונית.

<נגה רובינשטיין: אני לא רוצה להיכנס לטיעונים החוקתיים - - -

יואב קיש: אני לא מסכים עם זה, אבל זו דעתך, בבקשה.

<נגה רובינשטיין: בסדר, זו דעתי, ואני גם אסביר בהמשך למה בהיבט המשפטי היא מבוססת.

<נגה רובינשטיין: אבל ככל שניוותר עם הצעת החוק במתכונת הזו הצעת החוק היא לא שוויונית, היא לא חוקתית.

יואב קיש: למה?

יואב קיש: אם היא - - -

<נגה רובינשטיין: אני אסביר למה, מכיוון שאתה לקחת ערוץ ייעודי - - -

יואב קיש: את יודעת מה?

יואב קיש: בואי נעשה ככה, לא ניכנס לזה מסיבה - - -

<נגה רובינשטיין: אני אסביר במילה.

דב חנין: אתה כל הזמן - - - אתה תיתן לאנשים לסיים את ה - - -

יואב קיש: אני פעם ראשונה שמח לשמוע שדב חנין, שהפריע פה לכולם קודם, בא בטענות ליושב ראש שמנהל את הוועדה איך שהוא רוצה.

דב חנין: איך שהוא רוצה?

יואב קיש: כן, אני אנהל את הוועדה איך שאני רוצה, במיוחד להערה כזו.

יואב קיש: בבקשה.

<נגה רובינשטיין: אז אני אסביר בדקה אחת.

איוב קרא: אני חושב שדב חנין צריך להגיד שהדבר הכי יפה שהוא חווה אותו ושמע אותו זה היום, כי זה באמת חופש הביטוי וש - - -

אמיר אוחנה: מה הוא וחופש הביטוי?

אמיר אוחנה: מה אתה מחזיק ממנו חופש הביטוי?

איוב קרא: חופש הביטוי, שאתם מדברים עליו, זה לא רק במקום אחד, זה בכל מקום.

איתן כבל: יש לי הצעה, לשר ולכולם, ולכולנו, בואו קודם כל נבין על מה מדובר.

יואב קיש: נכון, ולכן אני רוצה להגיד ככה, היה לי חשוב להבין וגם להבהיר לך את דעתי, ואני שמעתי - - -

<נגה רובינשטיין: אני אמשיך עוד חצי דקה.

יואב קיש: נא לסיים, בבקשה.

<נגה רובינשטיין: בסדר גמור.

<נגה רובינשטיין: נאמר כאן, גם על ידי היועצת המשפטית של משרד התקשורת וגם על ידי השר, הוזכר כאן דוח פילבר, והמונח רישיון מסחרי ורישיון לערוץ מסחרי הוזכר כאן.

<נגה רובינשטיין: מכיוון שהתוצר של הדיונים בוועדה בהצעת החוק מכוון בדיוק לקיומו של ערוץ מסחרי, אי אפשר לדבר על זה שמדובר בשני עולמות נפרדים.

<נגה רובינשטיין: מדובר בדיוק באותו עולם, מדובר בדיוק באותה יד שאפשר לחיות ממנה ולכן גם במציאות ארביטראז רגולטורי לא יעבוד, לא יעבוד ארביטראז רגולטורי כשאחד צריך להיות תחת משא מאוד כבד, עם הרבה חובות ומעט זכויות, והשני לא צריך להיות בכלל ושניהם ערוצים מסחריים במתכונת כזו או אחרת.

<נגה רובינשטיין: וגם במישור החוקתי משפטי זה לא יעבוד.

יואב קיש: הבנתי את הגישה.

יואב קיש: אני יכול לתת לך אפילו במילה.

יואב קיש: אני לא משפטן דגול, אבל אני יכול להגיד לך שבהחלט יש דברים כמו הגנת ינוקא וכל מיני דברים אחרים שיש בהם שכל לעשות אפליה מובנית בחוק ולכן אני לא נכנס לעניין.

<נגה רובינשטיין: וגם בהם יש כללים.

יואב קיש: אני יכול להגיד לך דבר אחד, אני בטוח שנדון רבות במהלך החקיקה בנושא הזה.

יואב קיש: תודה רבה.

יואב קיש: חבר הכנסת דב חנין ואני מבקש לא להתפרץ לדבריו.

דב חנין: תודה לך, אדוני היושב ראש.

אמיר אוחנה: נשתדל.

דב חנין: אדוני היושב ראש, אני חייב לומר לך ולכולכם, חבריי חברי הכנסת וגם האורחים שנמצאים כאן, שזה דיון קצת יוצא דופן, הוא יוצא דופן כי אנחנו כונסנו לדון בחוק שהוא עוד לא קיים ולכן, כמו שאמרו קודמיי, אני רואה את זה לא כדיון בחוק אלא כסוג של חילופי דעות או דיון רעיוני ואני חושב שיש טעם בדיון רעיוני.

דב חנין: אני חושב שיש טעם בדיון רעיוני ואני גם אנסה להציג את השקפת העולם שלי.

דב חנין: אדוני היושב ראש, אני לגמרי בעד תקשורת שהיא גם מאוד מגוונת וגם מאוד איכותית ותקשורת מאוד מגוונת היא תקשורת שבהחלט מבטאת עמדות שונות.

דב חנין: דיבר חבר הכנסת אמיר אוחנה על כמה הוא מרגיש נוח וטוב עם זה שיש ערוץ אחד שמבטא את השקפותיו האידיאולוגיות ואני חושב שזו אמירה נכונה.

דב חנין: צריך למי שחושב כמוך, למי שחושב כמוני, לכל אחד מהאנשים שנמצאים פה צריך שיהיה מקום ומרחב בתקשורת כדי לבטא עמדות, לבטא ערכים, לבטא השקפת עולם.

דב חנין: אז אני לגמרי בעד תקשורת מגוונת ואני גם לגמרי בעד תקשורת טובה וכדי שתקשורת תהיה טובה היא צריכה רגולציה, אני לא מסכים עם האמירה שהרגולציה היא האויבת הגדולה של העולם שלנו.

דב חנין: זה ויכוח עמוק.

דב חנין: אני לא מאמין במדינה קטנה ורזה שלא עושה שום דבר, אלא רק מנהלת מלחמות, אני חושב שמדינה צריכה גם להסדיר את החיים החברתיים שלנו ביחד ולזה נדרשת רגולציה.

דב חנין: רגולציה זה דבר מאוד מאוד טוב, החברה המודרנית עובדת עם הרבה רגולציה ובלי רגולציה היינו חיים בעולם מאוד מאוד בעייתי.

דב חנין: זה נכון שרגולציה צריכה להיות חכמה, היא לא צריכה להיות מוגזמת, היא צריכה להיות במקום, היא לא צריכה להיות מופרזת, לא כל דבר צריך להסדיר אותו, אבל יש דברים שכן צריך להסדיר אותם וגם בתקשורת צריך להסדיר דברים.

דב חנין: למשל צריך להסדיר איזונים פנימיים בתקשורת, גם בתקשורת מסחרית.

דב חנין: אני אומר פה דבר שאולי כל הערוצים יהיו מאוחדים נגדי, אבל אני אומר את דעתי.

דב חנין: אני חושב שאם לא תהיה רגולציה אנחנו יכולים להגיע למצב שכל הערוצים המסחריים ישדרו כל הזמן תכניות הישרדות.

דב חנין: האם אנחנו רוצים את זה?

דב חנין: אנחנו לא רוצים את זה.

דב חנין: אני יכול להגיד לכם שאני מכיר היטב דוגמה של הידרדרות שוק תקשורת והידרדרות של שוק טלוויזיה שהובילה להידרדרות תרבותית, חברתית ופוליטית מאוד מאוד גדולה וזה מה שקרה באיטליה.

דב חנין: תחת הסיסמה של 'לא רגולציה' בעצם אפשרו לכולם לפתוח ערוצים, התוצאה הייתה מרוץ אל התחתית.

דב חנין: תפתחו טלוויזיה איטלקית, אני מדי פעם, לצערי, רואה את זה.

שרן השכל: אבל, דב, הרגולציה נכשלה, עכשיו יש רגולציה עודפת והיא כשלה.

שרן השכל: אף אחד, לא המסחריים ולא הייעודיים מצליחים לשרוד.

דב חנין: אני אתייחס לזה, ברשותך.

דב חנין: תסתכלו על הטלוויזיה האיטלקית, אתם יכולים לפתוח, יש המון המון ערוצים, אבל בכל רגע שאתם תפתחו אתם תראו בכל הערוצים תכניות ירודות ברמה, של שעשועונים חסרי טעם וריח וכך חברה שבשנות ה-80 וה-90 היצירה הקולנועית והטלוויזיונית שלה - - -

אמיר אוחנה: אתה קראת לציבור טיפש?

דב חנין: לא אמרתי שהציבור טיפש, אמרתי - - -

אמיר אוחנה: זה נשמע ככה.

דב חנין: אמרתי שהתקשורת באיטליה היא תקשורת טיפשה.

אמיר אוחנה: אז אולי נקים מחנות לחינוך מחדש שבמסגרתם - - -

דב חנין: לא, לא, זה אצלך.

דב חנין: חבר הכנסת אמיר אוחנה, אתה תייצר מחנות לחינוך מחדש, אותי אתה לא תשלח לשם.

דב חנין: אבל אני רוצה בכל זאת לחזור לדיון לגופו.

דב חנין: אז הדוגמה של איטליה זו דוגמה שמעידה, שמלמדת אותנו מה קורה כשאין רגולציה בכלל ונותנים לכולם להתנהל באופן חסר גבולות.

דב חנין: לעומת זאת כשיש רגולציה אנחנו יודעים שהערוצים המסחריים, אני אגב לא חסיד גדול של הערוצים המסחריים שלנו, יש לי הרבה ביקורת עליהם, אבל אני גם יכול לראות שהערוצים המסחריים שלנו כן תורמים כסף ליצירה מקורית, ליצירה טלוויזיונית, ליצירה אמנותית - - -

יואב קיש: משלמים, לא תורמים.

דב חנין: בסדר, משקיעים בזה.

דב חנין: אני חייב להגיד, לא תמיד זה הדבר שמביא להם רווחים, לפעמים ההשקעה הזו היא השקעה לא כדאית.

דב חנין: הם עושים את זה לא רק מכיוון שהם רוצים לקדם את התרבות, אני מניח שהם היו רוצים, אבל הם גופים מסחריים, הם רוצים להשיג רווחים והם עושים את זה בגלל רגולציה.

דב חנין: הרגולציה מחייבת אותם להשקיע בתכניות כאלה, סוגה עילית - - -

יואב קיש: ופה אתה נכנס לוויכוח העקרוני, סליחה שאני מפריע לך, האם זה באמת דבר טוב או לא.

דב חנין: אז אני אומר לך, אדוני היושב ראש, שאם אנחנו נסתכל, למשל, על תחום הקולנוע הישראלי, היצירה הקולנועית והטלוויזיונית הישראלית, אנחנו נראה תחומי יצירה מאוד מאוד מגוונים, אני אומר לכל הצופים שלנו, שאני רואה סרטים, לצערי לא מספיק, אבל הסרטים הכי טובים שאני ראיתי בשנה האחרונה היו סרטים ישראלים, שונים, מגוונים מאוד.

אמיר אוחנה: ערוץ 99.

דב חנין: אלה סרטי הבורקס.

יואב קיש: לא, אלה סרטי האימה, דב.

דב חנין: אני אומר, היצירה הקולנועית הזאת, היצירה הטלוויזיונית הזאת היא יצירה שנתמכת, בין היתר, על ידי המערכת של הערוצים המסחריים.

דב חנין: זה לא רק רשת וקשת, זה גם יס וזה גם הוט.

דב חנין: גופים, שאתם יודעים, אני רחוק מהם מאוד, בדרך כלל אני לא נהנה מהם, לא נהנה מהסיקור שלהם ולא אוהב אותו, אבל בסדר, זה מה יש כרגע, ואני גם יכול לראות את הצדדים החיוביים שיש בעבודה ובעשייה שלהם.

דב חנין: אני מאוד מאוד חושש שבהיעדר רגולציה אנחנו נגיע בתחום התקשורת למרוץ אל התחתית.

דב חנין: המרוץ אל התחתית, כל אחד ירצה לייצר רווחים מהירים, רווחים מהירים זה לייצר יצירות שהן זולות, אבל במקרים רבים מאוד מאוד הן מאוד לא איכותיות.

דב חנין: אני אומר לך, חבר הכנסת אוחנה, למרבית הצער - - -

אמיר אוחנה: מה שיהיה לו ביקוש יהיה מי שיציע.

שרן השכל: יותר מזה, אבל, דב - - -

יואב קיש: לא, סליחה, אני יכול להגיד לכם שאני לא בהכרח חושב בדיוק כמו דב חנין, אבל יש פה ויכוח עקרוני שהוא מציג אותו, הוא מציג את עמדתו ואני לא רוצה להיכנס עכשיו לוויכוח.

שרן השכל: אתה צודק, יואב, אבל יש פה רגולציה שגם אותה אוכפים.

שרן השכל: גם ברגולציה מדברים - - -

אמיר אוחנה: אם הציבור רוצה 'האח הגדול' אז יהיה 'האח הגדול'.

יואב קיש: שרן ואמיר, אתם דיברתם - - -

אמיר אוחנה: אני חושב שהציבור רוצה גם תרבות והציבור רוצה - - -

שרן השכל: מדברים על סוגה ומביאים סוגה עילית ומביאים את תכנית 'האח הגדול'.

שרן השכל: אז זה קורה גם היום.

יואב קיש: חבר'ה, אני לא רוצה להיכנס לזה.

יואב קיש: שרן, תודה.

יואב קיש: דב, נא לסיים, דיברת באריכות.

דב חנין: אני מבטיח לך, אדוני היושב ראש, אני לא אחזור על הדברים שלי, אני אהיה מאוד ממוקד וגם מאוד קצר, אני אנסה להתקדם.

דב חנין: אני יודע שאתם רוצים לסיים את החוק הזה לפני הדיון העקרוני, בכל זאת אני עומד על זכותי לקיים אותו.

אמיר אוחנה: ואנחנו ניהרג על זכותך להשמיע אותה.

דב חנין: אני שמח, תודה לך.

דב חנין: אני רוצה להגיד מילה על הערוצים השוויוניים ועל השוויון ואני חושב - - -

יואב קיש: הערוצים הייעודיים ועל השוויון.

דב חנין: אני בעד שוויון, אבל שוויון צריך להיות שוויון בין שווים ובמקרה שלנו יש כאן ערבוב של קבוצות שלדעתי הן לא שוות.

דב חנין: אני אומר לכם שלדעתי יש הבדל מאוד גדול בין ערוץ שמשדר בשפה הרוסית או ערוץ שמשדר בשפה הערבית או, הלוואי עלינו, ערוץ שמשדר בשפה האמהרית לבין ערוצים שמשדרים בשפה העברית.

דב חנין: ערוץ שמשדר בשפה הרוסית הוא ערוץ שמשדר מראש לקהל קטן, מוגבל, בתוך החברה הישראלית, אותו דבר ערוץ בערבית, עם תחרות אדירה של ערוצים בינלאומיים ברוסית ובערבית שהם הרבה הרבה יותר גדולים מהשוק הישראלי ולכן אני לגמרי חד משמעית חושב, חברת הכנסת שרן השכל, שבערוצים ברוסית ובערבית, צריך ליצור להם משטר אחר לגמרי, שיאפשר להם לשרוד בתוך העולם שבו אנחנו חיים.

דב חנין: לגמרי מסכים עם זה.

דב חנין: לעומת זאת ערוצים שמשדרים בשפה העברית הם - - -

שרן השכל: אבל אתה מדבר על שוויון בערוצים הייעודיים ופה אתה רוצה לעשות איפה ואיפה בין הערוצים הערביים לבין הערוצים - - -

דב חנין: זה לא איפה ואיפה.

דב חנין: חברת הכנסת השכל - - -

שרן השכל: נו באמת, דב.

דב חנין: כמו שכולנו למדנו בשנה א' של לימודי המשפטים שוויון הוא תמיד שוויון בין שווים, הוא לא יכול להיות שוויון בין שונים.

דב חנין: אם יש ערוץ בשפה הרוסית או בשפה הערבית זו פרובלמטיקה אחרת, ואם יש ערוץ בשפה העברית, אני צריך להשוות אותו מבחינת תנאי ההתמודדות עם גורמים אחרים שפועלים בשפה העברית.

דב חנין: לא יכול להיות מצב שאנחנו נותנים למישהו לפעול בשפה העברית, אבל לא מטילים עליו את חובות התוכן שאנחנו מטילים על ערוצים אחרים שפעילים בשפה העברית.

דב חנין: כאן אין שוויון, כאן יש פגיעה בשוויון.

דב חנין: אני רוצה לומר כמה מילים על ערוץ 20 ובזה אני אסיים, כיוון שזה בעצם הפיל הגדול שנמצא במרכז החדר והוא פיל שהתגלה כבר בתחילת הדיון הזה.

דב חנין: קודם כל אני חייב להגיד לכם שלבי עם העובדים בערוץ 20, כואב לי מאוד שאנשים עומדים בפני פיטורין, אני גם שמעתי בקשב רב את דבריו של מר אבגי ואני רוצה לומר לך, אני ממעט לראות טלוויזיה וגם ממעט לראות את ערוץ 20, אבל הזדמן לי לראות סיקור שלכם בנושא ילדי תימן ואני חושב שזה סיקור מאוד מאוד חשוב, אני חושב שזה קול מאוד חשוב, זה קול מאוד חסר ויישר כוח על זה שאתם עושים את הסיקור הזה.

דב חנין: יחד עם זאת ערוץ 20 התחיל כערוץ מורשת, וצריך, אגב, ערוץ מורשת, אני הראשון שאהיה בעד ערוץ מורשת בחברה הישראלית.

<קריאה: - - - האחרון.

דב חנין: אולי האחרון, אבל אני בעד שיהיה ערוץ מורשת - - -

יואב קיש: לא, זה בתור מצביעי הרשימה.

דב חנין: לא, אני בהחלט בעד ערוץ מורשת, אני חושב שיש הרבה מה ללמוד מהמורשת היהודית, החל מ'ואהבת את הגר' וכלה בהמון המון דברים יפים וטובים אחרים שנשכחו במרוצת הזמנים.

יואב קיש: חשבתי שאמרת 'ואהבת את רעך כמוך'.

יואב קיש: כשאמרת 'ואהבת' זה הדבר הראשון שנכנס לי.

דב חנין: כן, אני גם יכול לומר לך, אדוני היושב ראש, דווקא בפיליבסטר האחרון שהיה בבית הכנסת דיברתי על המקורות היהודיים ועל הקשר שלהם עם השלום ועם הרבה דברים אחרים שאני מאמין בהם ועל הקשר בין המסורת היהודית לבין תפיסות סוציאליסטיות.

דב חנין: יש המון דברים נפלאים לטעמי במסורת היהודית ובמורשת היהודית, כמו שיש גם אנשים אחרים עם השקפות אחרות, שגם הם מתקשרים למורשת היהודית ולמסורת היהודית מהזוויות שלהם.

דב חנין: יחד עם זאת ערוץ מורשת לא יכול להיות, עם כל הכבוד לחבר הכנסת אמיר אוחנה, ערוץ אידיאולוגיה.

דב חנין: אני בעד שיהיה ערוץ ימין, אני לא נגד.

דב חנין: זה לא ערוץ מורשת.

יואב קיש: נא לסיים, דב, בבקשה.

יואב קיש: דיברת הרבה יותר מכל אחד אחר.

דב חנין: אם הייחודיות של ערוץ 20 הוא בזה שהוא הערוץ הפוליטי הימני, אז בואו נחליט, שיהיו ערוצים פוליטיים ימניים ופוליטיים שמאליים.

יואב קיש: טוב, תודה.

דב חנין: שנייה, תן לי עוד דקה וחצי ואני אסיים.

יואב קיש: לא, אתה כל הזמן מסיים מסיים.

יואב קיש: אז נא לסיים ולסיים באמת.

דב חנין: אין מה לעשות, חבר הכנסת קיש, אם אתה רוצה שיהיה דיון אז בדיון צריכים אנשים להביע את דעתם.

יואב קיש: אבל, דב, יש עוד רשימה של עשרה אנשים לפחות וגם נציגי הציבור.

יואב קיש: אני נתתי לך, ברוך ה', כמו שאומרים, באמת בלי ל - - - כל פעם אתה אומר 'בקצרה' ואתה נותן עוד חמש דקות נאום.

יואב קיש: נא לסיים, זה מה שאני מבקש.

יואב קיש: דקה ולסיים.

דב חנין: דקה, אני מסיים.

דב חנין: אני אומר, זה שהערוץ הזה הוא ערוץ נוח לממשלה ואהוד על ידי ראש הממשלה, זה בסדר גמור, וזכותו של ראש הממשלה שיהיה לו ערוץ שנוח לו ואוהד אותו, כמו שהגיע הזמן שיהיה גם לשמאל ערוץ במדינת ישראל.

דב חנין: כן, כן, חבר הכנסת אוחנה, אני רואה את הצחוק שלך וזה רק מעיד עד כמה שאתה לא יודע מה זה שמאל וכמה השמאל לא זוכה לביטוי בתקשורת הישראלית, אבל זה בסדר, הכול יחסי.

דב חנין: אני רוצה לסיים ולהגיד שאם אנחנו מציעים לערוץ 20 להיות במגרש המרכזי של התקשורת העברית, אז יש פה כללים ואי אפשר לייצר עכשיו חוק שאומר 'אנחנו פוטרים את ערוץ 20 מהכללים שקיימים במגרש המרכזי הזה'.

יואב קיש: תודה.

דב חנין: אי אפשר גם להסכים לרעיון שערוץ שהתחיל כערוץ מורשת פתאום אומר, 'טוב, כיוון שנתתם לי רישיון כערוץ מורשת אני עכשיו רוצה להיות ערוץ ברודקסט רגיל לכל דבר ועניין'.

דב חנין: הדברים האלה מאוד מאוד בעייתיים.

יואב קיש: תודה, דב.

דב חנין: ולמען הפרוטוקול, יש לי עוד הרבה מה להגיד, אבל - - -

יואב קיש: תהיה לך גם הזדמנות.

יואב קיש: כן, איתן.

איתן כבל: אני רק רוצה לשים לכם להכנה לקראת החקיקה, אדוני השר.

איתן כבל: דב התעסק עם העניין הזה של סוגה עילית, למשל.

איתן כבל: אם יש משהו שיאחד את כל התקשורת במדינת ישראל - - -

יואב קיש: נגדו.

איתן כבל: זה סוגה עילית.

איתן כבל: אני אומר, אין אחד פה, אתה תראה את כולם ירוקים, צהובים, אדומים, עומדים בשורה אחת וצריך להיזהר מאוד, למצוא את נקודת האיזון הנכונה בעניין הזה.

<קריאה: גם הציבור רוצה לבטל את - - -

איתן כבל: כל אלה מאחוריך זה הציבור, הבאת?

איתן כבל: אני אומר - - -

יואב קיש: אני הבטחתי לעורכת דין אילאיל לבנת, שידורי רשת, בבקשה.

<אילאיל לבנת: אז דיבר חבר הכנסת כבל על נשרים, נשר, רשת, אני ככה הרגשתי שהוא מפנה את זה אלינו ולא באנו כנשרים, באנו כ - - -

איתן כבל: האמת היא שלא התכוונתי, ידעתי שכל אחד יבין מיהו, לבד.

<אילאיל לבנת: כן, כן, אז זהו, מרוב ציפורים אנחנו ממש פה מעל החולה בביצה טובענית.

<אילאיל לבנת: מאז 2011 אנחנו באים בפתח הבית הזה, נדונים ונתונים לשינויים ורפורמות דחופות בשוק השידורים כשכולם אחודים בדעה שהשוק מדמם והשוק בעייתי והשוק לא מתרומם והשוק צריך פתרון ומענה, ומענה אין.

<אילאיל לבנת: ציינתי שמשנת 2011 - - -

יואב קיש: שמעתי.

<אילאיל לבנת: לפחות, זה קצת יותר, אבל ב-2011 התחולל המפנה שבו נפתח השוק התחרות.

<אילאיל לבנת: כשאומרים תחרות, ואולי נפנה לעולם שמוכר לכולנו, העולם הספורטיבי, אנחנו סבורים שצריך לאפשר תחרות בין שווים ואם אנחנו יוצאים למרתון הארוך הזה, או שאנחנו כבר בעיצומו של המרתון הארוך הזה, שקוראים לו שוק השידורים בישראל אי אפשר לשחרר אצן אחד לחופשי עם נעלי ספורט חדשות כששופט אחד מן הצד, הוא רגולטור אחד, עומד עם סט חוקים אחד בצד המסלול ומאפשר לו לרוץ, ומהצד השני רץ שחקן אחר כששלשלאות כובלות לו את הרגליים ואת הידיים.

<אילאיל לבנת: דיברו כאן על מגבלות, חבריי מערוץ 20, שאני אומר שאנחנו מאוד מקווים עבורם שהם יחיו - - -

יואב קיש: סליחה, דווקא נתת דוגמה של ספורט, בספורט יש כמה סוגי ספורט שיש להם מושג שנקרא הנדיקאפ, את מכירה את המושג הזה?

<אילאיל לבנת: כן, לחלוטין.

יואב קיש: סתם הערה כזו.

<אילאיל לבנת: מכירה, אני רק חושבת שבעוונותינו הטלוויזיה המסחרית לא השכילה להעביר לאורך השנים את הנכויות שהיא סובלת מהן בעצמה.

<אילאיל לבנת: כל פעם כשאנחנו באים בפתח הוועדות כאן אנחנו מצטיירים כטייקוני ענק, חסרי כל מוסר ותרבות - - -

יואב קיש: לא, לכולם ברור שזה לא המצב שלכם.

<אילאיל לבנת: שמחפשים לשדר רק רפש לציבור, להוריד את הרמה ו - - -

יואב קיש: לא, לא.

יואב קיש: אז אני יכול להגיד לך בצורה הכי ברורה, לכולם ברור ששוק התקשורת, הערוצים המסחריים, עובר טלטלה ובמשבר קשה מאוד ואני האחרון שיגיד את הדברים שאמרת שאנחנו חושבים עליכם, כביכול, ולכן התערבתי.

יואב קיש: רחוק מזה, ואמרתי יותר מזה, בניגוד למה ששמעת שאמרה לי היועצת המשפטית, אם אני אצליח לייצר קונצנזוס בוועדה הזו אנחנו בהחלט נבוא לקראתכם.

<אילאיל לבנת: אדוני, אנחנו מבקשים תחרות שווה והוגנת.

<אילאיל לבנת: אנחנו לא יכולים להמשיך כששלשלאות כובלות לנו את הרגליים והידיים, החל מערבויות של עשרות מיליוני שקלים, ששוכבות אצל רגולטור שלנו, במקום שזה יהיה כסף חי שישמש אותנו לתעשייה, דרך מימון תעשיית הקולנוע שמשגשגת ללא קשר אלינו, שאין עוד צורך שאנחנו נממן אותה.

יואב קיש: הכול נכון, בחוק הזה, את צריכה להבין, לא ייכנס, יש לך שר תקשורת שרוצה להוביל רפורמה מלאה, שגם תגיע לוועדת הכלכלה וזה יהיה שם, אני מאמין.

<אילאיל לבנת: אנחנו זקוקים לרפורמה הזו אתמול, אמש.

יואב קיש: אני אומר, יכול להיות שנקודתית משהו נוכל בחוק הזה, אבל החוק הזה, מטרתו לערוצים הייעודיים, ואולי דברים שנוכל להגיע באמת בזעיר אנפין, או דברים שמאוד מטרידים, אבל בסוף כל מה שאת אומרת, להבנתי הולך להיות מטופל ברפורמה, אפילו אולי בחוק ההסדרים, אם אני מבין נכון, הולך לעבור, אז אתם תהיו במציאות שונה בתקופה של חודשים.

<אילאיל לבנת: אמן.

יואב קיש: תודה.

יואב קיש: חבר הכנסת נגוסה.

יואב קיש: בבקשה, חבר הכנסת נגוסה.

אברהם נגוסה: תודה, אדוני היושב ראש.

אברהם נגוסה: הנושא שאנחנו דנים בו זה נושא מאוד חשוב שסוף סוף אני מקווה שנצליח להביא שוויון ותקשורת מאוזנת בחברה הישראלית.

אברהם נגוסה: חופש הביטוי בדמוקרטיה זה לא רק לאוכלוסיות מסוימות וזה צריך להיות בצורה שוויונית לכל החברה, גם לעולים חדשים, לתושבים שגרים בפריפריה החברתית, בפריפריה הגיאוגרפית, ואני חושב שזה המהות של הדמוקרטיה, זו המהות של השוויון בחברה שלנו.

אברהם נגוסה: מה שקורה עכשיו זה לא בדיוק שיש שוויון בעניין זה.

אברהם נגוסה: אני מדבר בעד ערוץ 20, ערוץ 9 וערוץ גם של דוברי ערבית ויש ערוץ בשפה האמהרית, אבל זה דרך ערוץ מסחרי ולכן הם צריכים כל הזמן להתחנן למועצת הכבלים והלוויין ומתמודדים במכרזים.

אברהם נגוסה: ברגע שהם מנצחים במכרזים, לוקח שנה לחלק להם את התמיכות, למרות שזה מעוגן בחוק להעביר את התמיכות האלה, אבל הבירוקרטיה פשוט גורמת נזק.

אברהם נגוסה: לכן אני חושב שסוף סוף צריך לעגן בחוק לשפות, שזה יכול לתת הנגשה לאוכלוסיות השונות בחברה שלנו.

אברהם נגוסה: אני עוקב ומסתכל על ערוץ 20 ואני רואה דווקא שם ייצוג של אוכלוסיות שונות ודעות שונות וזה מה שבאמת חשוב שיהיה.

אברהם נגוסה: דווקא בערוץ הזה רוצים לפגוע ואסור לנו לתת יד לנושא הזה וצריך לעגן את הערוצים האלה בחוק כדי שלעובדים תהיה סוף סוף הגנה כלכלית.

אברהם נגוסה: היום 150 עובדים, לדעתי, פחות או יותר, תכפילו את זה במספר ילדים ובעל ואישה ומדובר פה במאות אנשים שיהיו בסכנה מבחינה כלכלית.

אברהם נגוסה: אנחנו צריכים לדעת שהעובדים האלה גם לקחו משכנתא, הם צריכים להחזיר משכנתא.

אברהם נגוסה: עכשיו הם עומדים בסכנה של פיטורים.

אברהם נגוסה: לכן קודם כל אנחנו צריכים למצוא פתרון לעובדים, להגן על העובדים שימשיכו לעבוד עד שהנושא יעוגן בחקיקה.

אברהם נגוסה: על זה אני מאוד מברך את חברי הכנסת, אני חושב שכבוד השר, יש לך הזדמנות היסטורית פה, מי כמוך יותר יכול להבין את האפליות הקיימות.

אברהם נגוסה: פה יש לך הזדמנות היסטורית לתקן את האפליות הקיימות בשפות השונות.

איוב קרא: בעזרת ה'.

יואב קיש: תודה, חבר הכנסת נגוסה.

יואב קיש: אתה דיברת על העובדים, גם דב הזכיר את העובדים, רציתי לתת לך לדבר, בחרת שאמיר ידבר, זה בסדר גמור, אבל אני רוצה שתבין לפחות איך אני רואה את זה.

יואב קיש: אנחנו פה הולכים למהלך חקיקה מהיר שמטרתו להסדיר את הנושא של הערוצים הייעודיים והסיבה שאנחנו מזדרזים ועושים את זה מהר זה באמת כי אנחנו לא רוצים לראות את ערוץ 20 נסגר.

יואב קיש: אם אני יודע, לצורך העניין, שאתה אומר לי 'טוב, לא יעזור מה שאתה עושה פה', אני לא חושב שזה המצב, אחרת לא היית יושב פה, והיית אומר לי 'אנחנו ממילא סוגרים', אז היינו הולכים להליך חקיקה אולי אחר, לא בהכרח מבינים שיש פה לחץ זמנים, לכן אני מצפה וחושב שאולי תגיד איזה מילה, אני אשמח אם תוכל, לגבי העובדים וכל - - -

<שכי פרנץ: נמצא פה נציג הבעלים, הוא יוכל לענות ממקור ראשון.

יואב קיש: בבקשה.

<נתנאל סימן טוב: אני רוצה לומר שלושה דברים, ברשות יושב ראש הוועדה.

<נתנאל סימן טוב: הדבר הראשון הוא, ולא נתנו לזה מספיק תשומת לב, לדעתי, למרות שאמיר אמר את זה, זה העוול הבלתי סביר שמתרחש כאן בשלוש השנים האחרונות כנגד ערוץ 20.

<נתנאל סימן טוב: אנחנו יושבים כאן היום ונתפסים כמי שמבקשים הקלות, או איזה שהיא הורדת תנאים, זה פשוט לא נכון, חברים.

<נתנאל סימן טוב: ערוץ 20 הלך למכרז על סמך תנאי רישיון מסוימים שכללו גם שידור חדשות, שכללו ערוץ שעיקרו מורשת ישראל, אבל לא אך ורק מורשת ישראל ועל דעת זה קם בן אדם והולך למכרז.

<נתנאל סימן טוב: בבוקר שאחרי המכרז הוא קם ומגלה ששינו לו את כל התנאים.

<נתנאל סימן טוב: היה מחטף של נספח ג', אני לא אכנס כאן לפרטי הפרטים, זה לא המקום, ששינו את הנוסח ופתאום הוסיפו שתי מילים 'אך ורק'.

<נתנאל סימן טוב: תפנית דרמטית, משנה את כל המכרז, אחרי שיש זוכה.

<נתנאל סימן טוב: גם בעניין החדשות, מורחים אותנו, מסובבים אותנו, התעללות כבר נאמר כאן, במסכת הזויה לחלוטין.

<נתנאל סימן טוב: ההבנה של הערוץ שהבשילה בשבועות האחרונים היא שזה בלתי אפשרי להמשיך לשחק את המשחק הזה.

<נתנאל סימן טוב: אנחנו לא באנו כאן כדי להתמודד עם רגולציה, באנו לעשות תקשורת אחרת, באנו לייצר גיוון בלוח השידורים של החברה הישראלית אחרי עשרות שנים שציבורים מסוימים הודרו מהמסך במדינת ישראל ועל סמך זה ניתן הרישיון.

<נתנאל סימן טוב: אני רוצה להתייחס בנקודה שנייה למה שנאמר כאן על ידי הערוצים המסחריים.

<נתנאל סימן טוב: אנחנו בעד הורדת רגולציה לכולם, גם ברדיו וגם בכל כלי התקשורת האחרים.

<נתנאל סימן טוב: יחד עם זאת צריך להבין שכשרוצים לגוון שוק ויש שחקנים שהתחילו את המרוץ, אפרופו המשל הספורטיבי, לפני יותר מ-20 שנה כבר, הם נמצאים עמוק עמוק עמוק איפה שהם בתודעה והם הפכו להיות מדורת השבט, כדי לאפשר לשחקן חדש להיכנס יש מה שנקרא הגנות ינוקא.

<נתנאל סימן טוב: זה דבר מקובל מאוד וסביר מאוד.

<נתנאל סימן טוב: שוב אני אומר, אנחנו בעד להקל כמה שאפשר על כולם להפוך את השוק הזה באמת לשוק חופשי ככל שניתן.

<נתנאל סימן טוב: הספין שמנסים לעשות כאן ושאולי אליו רמז יושב ראש הוועדה, שערוץ 20 בכל מקרה החליט לסגור את עצמו וזה רק איזה סיבוב שעושים, הוא לא נכון.

<נתנאל סימן טוב: אין שום מגמה כזאת, הערוץ נמצא בצמיחה בכל המדדים שלו, בצופים שלו, ברייטינג שלו ואפילו בהכנסות שלו, למרות המגבלות.

<נתנאל סימן טוב: הסיבה היחידה שהערוץ הזה לא יוכל להמשיך ולהתקיים, ונכון לעכשיו הוא הולך לקראת סגירה אם לא יהיה פה איזה מפנה דרמטי, הוא בגלל התעללות רגולטורית בלתי סבירה.

<נתנאל סימן טוב: ברגע שזה ישתנה אנחנו כמובן נשמח לחזור לזירה ולהמשיך לשדר לצופים שלנו את מה שהם מעוניינים.

<נתנאל סימן טוב: תודה רבה.

יואב קיש: מה שאני אמרתי, גם בהמשך לדברים של חבר הכנסת נגוסה, לגבי העובדים בסוף, אני הייתי רוצה לייצר שני דברים שחשובים לי בוועדה.

יואב קיש: האחד, אני אומר עוד פעם, אני נכנס פה להליך חקיקה מהיר וכל האירוע הזה נובע בגלל זה שהבעיה הזו קיימת כבר הרבה זמן, לצערי לא טיפלו בה הרבה זמן והמשבר, אנחנו לא רוצים שייסגר ערוץ 20 ואז נפתור את הבעיה, אם זה יהיה ככה יצאנו כולנו מה שנקרא מופסדים.

יואב קיש: הרעיון הוא לייצר פה חקיקה כן מהירה, חשוב מאוד שהיא תהיה מדויקת וטובה, אנחנו לא נתפשר על זה, אבל המשמעות היא שגם מבחינת

יואב קיש: כם צריך אורך זמן ואורך רוח.

יואב קיש: אני לא יודע ואני גם לא רוצה להיכנס איפה אני תופס אותך ברמה המסחרית שלך, זה לא תפקידי, התפקיד היחידי שאני מנסה להוביל פה, כי בסופו של דבר, אמרתי, אם אני יודע מצב נתון שעוד שבוע אתה סוגר, אני לא אומר שזה המצב ושלא ישתמע מדבריי, אז יכול להיות שאני אגיד אוקיי, אני לא עושה את זה, יש ועדת כלכלה ולא נעשה את זה, הרי חלק מהסיבות שאיתן אמר לי זה כי לוועדת הכלכלה יש לו"ז צפוף עם המון עשייה כבר ממילא וברור שפה צריך רגע לשים press ובעניין הזה הגענו לאחידות דעים.

יואב קיש: אבל שלא תהיה סיטואציה, לכן חשוב לי לפחות באמת להבין שהעובדים וכולנו יכולים להיות רגועים בזמן שאנחנו בהליך החקיקה הזה, אתה שמעת היטב את דבריי, את דבריו של שר התקשורת, את דבריו של שותפי למשימה הזו, איתן כבל, והחקיקה עצמה של חברת הכנסת שרן השכל, כל הדברים האלה, אני חושב שצריכים לתת לכם את ההבנה שאפשר רגע להבין שיש פה מהלך שהולך לכיוון שאתה מדבר עליו.

יואב קיש: אבל לי חשוב שיהיה איזה מסר, שגם אנחנו נדע שלא הולך להיות פה איזה אירוע דרמטי בלי שאנחנו - - - אתה יודע, אני מנסה - - -

שרן השכל: - - - העובדים שהולכים ומפוטרים.

יואב קיש: אז אני אומר שני דברים, גם ברמת הוועדה וגם בסופו של דבר אנחנו עומדים מול עובדים ש - - -

איתן כבל: אפשר לבקש ממנו בקשה קטנה?

איתן כבל: אם תוכל, תנסה לשים - - - השיח הוא שיח מאוד מאוד גבוה, אם תוכל לבוא ולומר לנו איך יכול המצב להשתנות כתוצאה מ-א', ב', ג', ד'.

איתן כבל: זאת אומרת בסוף זה הרי עניין מסחרי, בסוף בסוף בסוף המשקיע, הוא גם רוצה לראות שכר לפעולתו, גם אם הוא לא מרוויח, אבל לפחות שהוא לא מתרסק לגמרי.

איתן כבל: בוא תשים - - -

יואב קיש: אבל, איתן, אני מבין מה שאתה אומר, אני חושב ששמענו את הרוח מדבריו.

איתן כבל: שלא בסוף - - - אוקיי, אתה היושב ראש, אני לא רוצה - - -

יואב קיש: לא, חשבתי שאתה רוצה לעזור לי בהבהרה של איך אנחנו מייצרים איזה שהיא ודאות לתקופת החקיקה פה.

איתן כבל: אני מנסה לומר יותר מזה אפילו, אדוני היושב ראש, שלא נעשה מעשה שאיך אומרים?

איתן כבל: באנו לפתור את הבעיה - - -

יואב קיש: החולה מת ולא - - -

איתן כבל: בדיוק, הניתוח הצליח, החולה מת.

יואב קיש: אז מה שחשוב לי, לדעת שאנחנו משמרים את המאמצים, משמרים את הערוץ ולא מפטרים את העובדים עד שאנחנו - - -

איוב קרא: נתנאל, תצהיר לפני הוועדה הצהרה שהיא תרגיע את כל השטח.

איתן כבל: קודם כל עניין העובדים, אני אומר את זה כאן, שלא תהיה תחושה שהיא סוג של חרב דמוקלס שמונחת על צווארנו, אני אומר את זה וגם מבקש את זה - - -

יואב קיש: כן, זה יעשה עבודה יותר פורייה.

יואב קיש: עכשיו, אני מבין גם אותו, יש לו - - -

שרן השכל: זה עסק פרטי בסופו של דבר.

יואב קיש: זה עסק פרטי וגם הוא לא יודע מה בדיוק, אין לו אפילו נוסח חוק ואני מבין שקשה לו לשים - - - אבל אני כן מבקש, אתה יודע מה?

יואב קיש: אני אעשה בקשה שהיא לא פורמלית, לא של הוועדה, זו בקשה אישית שלי, אני לא מבקש פה מהחברים, שלפחות להקפיא לשבועיים הקרובים ואז תוכל לראות מה הוועדה הזו מתכוונת לעשות, להקפיא את הליכי הפיטורים בשבועיים הקרובים.

יואב קיש: אני חושב שזה ייצר לנו יכולת עבודה יותר מרוכזת, שקט תעשייתי ואני מבטיח לך שזה לא יגרום לנו להוריד את הרגל מהגז.

<נתנאל סימן טוב: אז אני אגיד ככה, אני שוב אומר, לנו אין שום כוונה ולא הייתה שום כוונה לסגור את הערוץ מסיבות אחרות, אנחנו נמצאים בהליך של שימועים עם הרבה מאוד עובדים וכאב הלב שלנו הוא, אני יכול להבטיח לכם, יותר מאשר כל היושבים כאן.

<נתנאל סימן טוב: יחד עם זה אנחנו נמצאים תחת איום של חילוט, ב-31 בדצמבר עלולים לחלוט לנו ערבויות במעל 4 מיליון שקל.

יואב קיש: קצת תתייחס לזה?

יואב קיש: בבקשה, אני רוצה לשמוע את ההערה לגבי החילוט.

איתן כבל: שם ותפקיד תגיד.

<יונתן בייסקי: יונתן בייסקי, מנהל תחום בכיר מהמועצה לשידורי כבלים ולוויין.

<יונתן בייסקי: אנחנו נדון בהמשך - - -

יואב קיש: מה התפקיד?

יואב קיש: אתה לא עורך דין שלהם?

<יונתן בייסקי: מנהל תחום בכיר ולא עורך דין.

יואב קיש: חשבתי שאתה היועץ המשפטי של ה - - -

<יונתן בייסקי: אני לא יועץ משפטי ואני לא עורך דין.

<יונתן בייסקי: אנחנו החלטנו היום, ממש במקביל לישיבה הזאת, לקיים דיון המשך בערוץ 20 ב-11 בינואר, כך ששבועיים יש אוויר בעניין הזה.

יואב קיש: לא יהיה חילוט עד ה-11 בינואר.

<יונתן בייסקי: נכון.

<נתנאל סימן טוב: זה ממשיך את אותו מסע של דחיות.

<נתנאל סימן טוב: אני רוצה לספר לחברי הוועדה שהיום הייתה אמורה המועצה לאשר את החדשות, בפעם המי יודע כמה ושלשום בערב קיבלנו שוב רשימה עם 20 שאלות חדשות.

<נתנאל סימן טוב: אחרי שנה של שאלות הלוך ושוב, אתמול או שלשום בערב?

<קריאה: שלשום בערב.

<נתנאל סימן טוב: שלשום בערב קיבלנו רשימה חדשה של 20 שאלות, כל אחת יותר הזויה מהקודמת.

יואב קיש: אני יכול להגיד לך דבר אחד, שאתה לא הגוף היחידי שהרגולטורים במדינת ישראל מתעללים בו בצורה כזו.

יואב קיש: לא יודע אם זו נחמה, אבל - - -

<אתי בנדלר: אני לא רגולטורית, אבל אני חייבת לומר כאן איזה שהיא מילה, כי שוב ושוב אני שומעת את המילה התעללות של רגולטור ואני חושבת - - -

יואב קיש: לא, אני לא יודע אם בהקשר הזה, אני מכיר מקרים אחרים - - -

<אתי בנדלר: אני חושבת שזו מילה מאוד לא ראויה, רגולטורים הופקדו מטעם המחוקק, מטעם הרשות המבצעת.

יואב קיש: ויש כאלה שמנצלים את מעמדם לרעה, מה לעשות?

יואב קיש: אני אומר לך בכל הכנות.

<אתי בנדלר: אז מי שמנצל את מעמדו לרעה, אז יש דרכים לפעול נגד העניין הזה - - -

<נתנאל סימן טוב: אני חושב שהרבה יותר חמור - - -

יואב קיש: נכון, יש כנסת.

<אתי בנדלר: - - - ולשנות את הרגולציה או להחליף את הרגולטורים.

יואב קיש: בדיוק, בשביל זה יש כנסת.

<אתי בנדלר: אבל הרגולטור עצמו לא טען בחזרה ושוב ושוב מאשימים אותו בהתעללות.

<נתנאל סימן טוב: חבל שהוא לא נמצא פה.

יואב קיש: טוב, זה נכון, מה שאני מקבל זה שהמועצה עוד לא דיברה ובעניין הזה, בואו נעזוב רגע את המועצה, אני מבקש עוד פעם את השבועיים הקרובים, לעצור את הליכי הפיטורים כדי שאנחנו נוכל להתכנס ולהרגיש שגם אנחנו פועלים כדי לשמר מצב ולא להיות בסיטואציה שאנחנו הולכים למהלך שבסוף לא יהיה רלוונטי.

<נתנאל סימן טוב: אנחנו, ככל שנחוש שבאמת הפעם הדברים מתקדמים באופן מעשי ולא רק ברמת הדיבורים, כמו שלצערנו היה בעבר, אנחנו כמובן נעשה הכול ונפעל באופן מידתי ובאופן יחסי לאיך שהדברים יתבצעו בפועל.

<נתנאל סימן טוב: אין לנו ולא היה לנו שום עניין לסגור את הערוץ או לפטר עובדים מסיבות אחרות.

<נתנאל סימן טוב: ברגע שייפתרו הבעיות הרגולטוריות נוכל להמשיך ו - - -

יואב קיש: טוב.

יואב קיש: תודה.

אברהם נגוסה: יש לי שאלה, אדוני היושב ראש.

אברהם נגוסה: אני רוצה לשאול אותך האם ההצעה שלו, שהוא אמר עד 11 בנובמבר - - -

אמיר אוחנה: לינואר.

אברהם נגוסה: סליחה, לינואר.

אברהם נגוסה: את נובמבר עברנו.

אמיר אוחנה: אבל יש עוד ינואר, לא נובמבר.

אברהם נגוסה: זה לא יהיה, אני מתכוון לינואר.

אברהם נגוסה: האם זה נראה לך זמן סביר או נדרוש ממנו - - -

<נתנאל סימן טוב: לא, ממש לא, כי בעצם דוחים את זה בשבוע וחצי והחילוט יכול לחול ב-11 בינואר.

איתן כבל: אדוני היושב ראש, אני רוצה ל - - -

יואב קיש: בואו נעשה רגע - - -

איתן כבל: לא, יש לי כאן נקודה - - -

אברהם נגוסה: זה פתרון כדי לעצור את הפיטורים.

איתן כבל: סליחה, יש כאן עניין עקרוני.

יואב קיש: רגע, איתן, איתן.

איתן כבל: אני פונה אליך, ברשותך, התחושה שלי, כמי שבאמת יוצא מגדרו, היא לא נוחה שכאילו אתה מכוון אותנו לתוך קורלס מסוים.

איתן כבל: אני רוצה שאנחנו נצא לדרכנו מהדיון הזה כשאנחנו יודעים שאנחנו בשת"פ, כל אחד מהמקום שלו.

איתן כבל: אני אומר לך את זה אני, אתה מעביר לי ואני, למרות ירידת השמיעה שיש לי, ואני באמת בא ממקום טוב, שלא תכניס אותנו, תגיד כן, שמעת אותו, אוקיי?

איתן כבל: את מועצת הכבלים והלוויין.

איתן כבל: אנחנו פה מתקדמים, פה, זה חקיקה, יש פה חוק.

איתן כבל: זאת אומרת אתה לא יכול גם אחרי, גם להגיד לנו - - -

אברהם נגוסה: במיוחד שאין אופוזיציה וקואליציה, כולנו מסכימים, אז בוא תקפיא את הפיטורים.

איתן כבל: נכון.

<נתנאל סימן טוב: איתן, אתה לא אומר את אותו דבר למועצה על החילוט.

<נתנאל סימן טוב: אתה לא אומר לה שהיא תקפיא את החילוט או תוריד אותו מהפרק בו זמנית.

<נתנאל סימן טוב: יש פה בצד אחד של המאזניים משהו שיושב כאן - - -

איתן כבל: יקירי, אל תיתמם, כולם יודעים למה התכנסנו פה, אז מה?

איתן כבל: באמת, אל תיתן לי - - -

יואב קיש: טוב, איתן - - -

<נתנאל סימן טוב: אני לא מיתמם ואני יושב פה בגלל זה.

<נתנאל סימן טוב: אני לא מיתמם - - -

איתן כבל: לא, אני אומר את זה עכשיו בצורה מכובדת, לא ממקום לא מכובד.

יואב קיש: איתן, אני רוצה לעצור.

יואב קיש: איתן, בוא נעצור את זה.

יואב קיש: אני רוצה להגיד לך - - -

אמיר אוחנה: לא, אגב, שתהיה קריאה דומה למועצה.

יואב קיש: אמיר, אני מדבר, לא להפריע עכשיו.

יואב קיש: חברים, אני רוצה לסיים את השיחה הזו בצורה מאוד פשוטה ואיתן, זה גם מתכתב עם רוח האמירה שלך.

יואב קיש: אנחנו בוועדה הזו לא נבוא לעשות עבודה לריק ואין שום כוונה, אני אומר לך את זה בצורה הכי ברורה, אנחנו מצפים מנציג הבעלים, לצורך העניין, שיעצור תהליכים במקביל, כמו שאנחנו מתקדמים פה, לא עם הבטחה לנצח, אני מצפה שכל עוד אנחנו פה מטפלים בהליכי חקיקה ואתה מרגיש שזה לתפיסתך בכיוון אתה עוצר הליכים.

יואב קיש: כמו שאתה אומר, אתה רוצה לשדר, המטרה שלנו שלא ייסגר ערוץ, זו ההתחייבות, אנחנו עובדים פה בתפיסה הזו.

יואב קיש: ברגע שאנחנו נראה, וזה מה שאיתן מרמז, שכאילו יש פה אווירה של 'נחכה ונראה', זה לא יילך.

יואב קיש: אין בעיה גם להגיד, 'טוב, הבנו, אין שיתוף פעולה, אנחנו לא ביחד על אותה סירה' ולגמור את הסיפור.

יואב קיש: אנחנו רוצים לפתור את נושא הערוצים הייעודיים, אנחנו לא רוצים שערוץ 20 ייסגר, אבל אנחנו בגלל זה מצפים ממך עכשיו להגיד שכל עוד אנחנו במקום הזה שאנחנו נמצאים לא יהיו מהלכים חד צדדיים כלפי העובדים.

אמיר אוחנה: אדוני היושב ראש, תצרף קריאה כזו גם למועצה, שיורידו את הרגל מהגז.

יואב קיש: גם למועצה אני אומר, זה אני יכול להגיד, שכל עוד אנחנו מתדיינים לא יהיה שום חילוט של ערבויות.

<יונתן בייסקי: זו החלטת מועצה, זה לא - - -

יואב קיש: אז אני מבקש, תעביר את זה למועצה כבקשה ואני מבקש לקבל תשובה על העניין הזה.

<יונתן בייסקי: אני אעביר את זה אליהם.

יואב קיש: בסדר.

<נתנאל סימן טוב: אז אני אומר שברגע שהמועצה תקבל החלטה כזאת - - -

איתן כבל: למה לך?

איתן כבל: אבל אתה, בחייך, באמת.

איתן כבל: תראה - - - אתה עושה לך חפירה.

<נתנאל סימן טוב: לא, ממש לא, שמעת עכשיו את נציג המועצה - - -

יואב קיש: לא, הוא לא סוברני להחליט.

<נתנאל סימן טוב: בסדר גמור, אבל אני לא יכול להחליט, שזה לא יהיה החלטה חד צדדית.

<נתנאל סימן טוב: אם המועצה - - -

איתן כבל: מה שמך?

<נתנאל סימן טוב: נתנאל.

<נתנאל סימן טוב: אם המועצה תחליט - - -

איתן כבל: נתנאל יקירי - - -

יואב קיש: לא, אם היא תחלט לכם אני מבין שאנחנו במשבר אחר.

<נתנאל סימן טוב: אבל אנחנו נמצאים עכשיו תחת האיום הזה.

<נתנאל סימן טוב: אתה רוצה שאני אתחייב באופן חד צדדי כאשר הצד השני שם לי פטיש על הראש.

יואב קיש: לא, אז יש לנו - - - אז הנה, אני מנסה לייצר פה הסכמות.

יואב קיש: יש לנו, יונתן, כבר אמירה שהמועצה עד ה-11 בינואר לא תחלט, נכון?

יואב קיש: בזה אני צודק?

<יונתן בייסקי: נכון, נכון.

יואב קיש: אז אני מבקש ממך, נתנאל, כמו שהם אמרו עד ה-11, עד ה-11 בינואר לא לעשות שום מהלכים חד צדדיים, כולל פיטורי עובדים, כדי שב-11 בינואר נוכל לשמוע גם - - -

<נתנאל סימן טוב: כן?

<נתנאל סימן טוב: וב-11 בינואר יחלטו לנו ערבויות?

איתן כבל: לא, נתנאל, בחיאת ראבק, כמו שאצלנו אומרים בשכונה.

<נתנאל סימן טוב: אני שואל שוב, האם המועצה מסירה את האיום הזה מהשולחן?

יואב קיש: תאמין לי שאנחנו מטפלים בעניין הזה.

יואב קיש: מה שאני לא רוצה, שב-5 בינואר אתה תפטר עובדים.

<נתנאל סימן טוב: עוד פעם אני אומר, אנחנו מוכנים להיכנס להליך של המתנה, במיוחד לאור מה שהשר אמר, שהולך להיות כך, וגם יושב ראש הוועדה.

יואב קיש: יופי.

יואב קיש: זה העניין.

איוב קרא: אף אחד לא יחלט לך שום דבר.

איוב קרא: לא יהיה הדבר הזה.

<נתנאל סימן טוב: אוקיי, בסדר.

<נתנאל סימן טוב: ככל שזה לא יקרה גם אנחנו לא נפטר שום עובד.

איוב קרא: אתה תפסיק לעשות את זה, לדבר בצורה הזאת, אף אחד לא יחלט לך.

איוב קרא: לא יסתמו לך את הפה ויהיה חופש ביטוי פה, אתה לא מבין?

<נתנאל סימן טוב: אני רוצה להאמין בזה ולקוות שכך יהיה.

<נתנאל סימן טוב: בשלוש השנים האחרונות ראינו אחרת.

<נתנאל סימן טוב: ככל שהמועצה תסיר את האיום הזה - - -

יואב קיש: אז הנה, יש לך גם שר תקשורת שמדבר אחרת.

איוב קרא: היא לא תהיה ואתה תהיה, אתה לא מבין?

<נתנאל סימן טוב: אוקיי.

יואב קיש: איוב, איוב.

איתן כבל: אדוני השר.

איוב קרא: מה זה הדיקטטורה הזאת?

איתן כבל: אדוני השר, אני באמת אומר, אני לא ראש הישיבה, אני מציע שלא נצא מהנתיב, אני רק אומר לך - - -

יואב קיש: לא, רגע, אבל הוא אמר, איתן.

<נתנאל סימן טוב: אז אני אמרתי - - -

איתן כבל: אני באמת אומר לך, אל תעמיד, תראה מה יקרה פה - - -

איוב קרא: אל תעשה את זה, תגיד 'אני הולך עם החקיקה, כל עוד היא מתקדמת אני איתם'.

איוב קרא: זה הכול.

<נתנאל סימן טוב: אני הולך עם החקיקה בהנחה שהצד השני לא יעשה גם הוא צעדים חד צדדיים.

איתן כבל: נתנאל, לפעמים, ובעת ההיא - - - נתנאל, כתוב, ובעת ההיא המשכיל יידום, אל תעמיד את - - -

יואב קיש: איתן, איתן.

איתן כבל: אני אומר לך, אתה מעמיד את ערוץ 20 עכשיו כנושא המרכזי ואתה טועה.

<נתנאל סימן טוב: אני עונה לשאלות של חברי הוועדה.

איתן כבל: אתה נראה לי קצת יותר חכם אם אתה נציג הבעלים.

יואב קיש: איתן, אני יודע שאתה יושב ראש ועדה ויש לי כבוד, אני בסך הכול - - -

איתן כבל: אני מנסה פה, אני מנסה - - -

יואב קיש: אני בסך הכול חבר צעיר בוועדת הכלכלה, אני מודה, לא הייתי הרבה זמן - - -

איתן כבל: אתה צריך הגנת ינוקא.

יואב קיש: אני צריך הגנת ינוקא.

יואב קיש: בוועדת הכלכלה, כשאתה פה בשולחן אני צריך הגנת ינוקא, בסדר?

יואב קיש: אז אני רוצה לשים - - - שמענו דברים מאוד נכוחים.

יואב קיש: אני אומר בצורה הכי ברורה, לא יהיה, בוודאי עד ה-11 בינואר לא יהיה שום חילוט, ואנחנו בשאיפה, בהליכי חקיקה מתקדמים נגיע גם ל-11 בינואר וכבר תהיה תמונה שנוכל לדבר עליה.

יואב קיש: כי אחת הבעיות, למה אנחנו כולנו פה קצת בקשיים?

יואב קיש: כי אנחנו קצת באוויר, לא סתם לא ראינו עוד - - - גם מקשת ורשת שמענו וגם עוד לא ראינו נוסח שאנחנו הולכים לעבוד איתו.

יואב קיש: את מבינה את הדחיפות, אנחנו עשה את זה, ביום ראשון אנחנו נכנסים פה לישיבה, אבל אני אומר לך בצורה הכי ברורה וזה מה שנאמר פה על ידי השולחן, עד ה-11 בינואר אף עובד לא מפוטר מערוץ 20 - - -

איוב קרא: אפילו החוק ייגמר.

יואב קיש: ויש עוד סיכוי שהכול כבר יהיה מאחורינו.

יואב קיש: לכן זו הדרישה הכי ברורה ובעניין הזה אני מודה לך.

<קריאה: היושב ראש, רק משפט אחד ואני רוצה לומר את זה ליושב ראש, אנחנו - - -

יואב קיש: לא, לא, סליחה.

יואב קיש: מה שמך?

<מיכל רפאלי כדורי: מיכל רפאלי כדורי, סמנכ"ל רגולציה של יס.

יואב קיש: שנייה רגע, אני פשוט מתלבט אם אני רוצה להמשיך את הדיון בעקבות הדברים ששמענו או להשאיר את זה כסיכום ונחליט על זה ב - - -

איתן כבל: אני חושב שצריך להשאיר את זה כסיכום שיהיה ברור להם, הם עוצרים את כל הליכי הפיטורים, את כל התהליכים - - -

יואב קיש: אז אנחנו נהיה בקשר ואנחנו נשמע את תשובתכם, גם לגבי המועצה שמעת דברים ברורים ויש התחייבות, בוודאי שעד ה-11 לא יהיה חילוט, אני החלטתי שאני נועל - - -

אברהם נגוסה: לא שמענו התחייבות שלא יפטרו אותם.

יואב קיש: לא, אני נועל את הישיבה.

יואב קיש: אברהם, אני נועל את הישיבה וביום ראשון נתכנס - - -

אברהם נגוסה: לא, אבל שנשמע ממנו.

יואב קיש: תן לי לסיים משפט.

יואב קיש: ביום ראשון אנחנו נתכנס בכפוף לזה שאני אבין ממך את מה שאנחנו ביקשנו.

יואב קיש: תודה רבה.